
Pîrozbahî 

Rojnamegeriya Kurdî, îsal bû 111 salî. Bi vê hilkevtê, em 
pîrozbahiyê ji hemû neteweya Kurd, namze ji rojnamevanên 
Kurd dikin. Hêviya me ew e ku sale tê, rojnamevanên Kurd di 
her 3 parçeyên din yên ne azadikirî ên Kurdistanê de bi azadî 
û serbestî xebata xwe bimeşînin û azadiya çapemeniyê weke 
bingeha çaran a demokrasiyê li wan parçeyên Kurdistanê jî 

pêk bihê. Desteya Weşana Agirî 


Partiya Demokrat ya Kurdistana îranê diweşîne 


IRAN PIŞTEVANE HERI ÇELENG YE 
TERORÎZMÊ Di CÎHANÊ DE YE 

Wezareta Karê Derve ya Amerîka rapora 
salane a xwe ya derbarê terorîzmê, roja 30'ê 
Nîsana 2009'an çap û belav kir. 

Di vê raporê de, Elqaîde her weke berê gef û 
hereşeya herî mezin^ a terorîstî hatiye 
hesibandin û Komara Îslamî a îranê weke 
piştevanê herî çeleng ê girûpên terorîstî hatiye 
nasîn. 

Ji bilî rejîma Îslamî a îranê, welatên Sûdan, 

Sûriye û Kûba jî di fihrista reş a welatên 
piştevanên terorîzmê de cih girtine. 

Di vê raporê de bas ji piştgirî û piştevanîkirin 
ji Sipaha Quds - girêdayî bi Sipaha Pasdarên 
Şoreşa Îslamî a îranê - û ji tevgerên tundajo 
ên Filistînî weke Hemas, Hizbulaha Lubnanê, 

Cehada Îslamî û çekdarên tundajo ênjraqê û 
Talîban li Efxanistanê ji aliyê dewleta îranê ve 
hatiye kirin. 

Ev rapora nû a DYA'ê a derbarê terorîzmê, 
dide xuyakirin ku beşdariya îranê di 
bernamedarêtin û piştevaniya malî (diravî) ji 
êrîşên terorîstî li seranserê Rojhilata Navîn, 

Ewropa, Asyaya Navîn, bandoreke rasterast 

ser hewildanaên navneteweyî bona cihgirkirina aştiyê heye û gefek mezin bo ser ewlehiya aborî, tenahiya herêmê ye û bi van kiryarên 
xwe pêvajoya xurtkirina demokrasiyê jar û lawaz kiriye. 




Li Rojhilatê Kurdistanê Dehan Çalakên Karkerî Hatin 

Girtin 

Bi henceta Roja Cîhanî a Kedkaran, roja înê, l'ê Gulana 2009'an, di bajarên 
Kirmaşan, Seqiz û Sine de, rê û resmên taybet hatin lidarxistin. Bi vê sedemê li Sine 
zêdetirî 22 karker ji aliyê hêzên rejîma Komara Îslamî a îranê ve hatin girtin. 

Li bajarên Kirmaşan, Sine û Seqizê serbarê çavdêriya xurt a hêzên ewlekarî û întizamî 
ên rejîma Îslamî a îranê, karkerên Kurd li hev civiyan û ew roj pîroz kirin. Karkeran 
daxuyanî weşandin û li ser hewcehiya pêkanîna tenahiya karkirinê û hilneweşandina 
girêbestên demkî tekez hate kirin. Karkeran serbarê nerazîbûna xwe li hember miaşê 
kêm yê diyarîkirî ji bo kedkaran ji aliyê Şêwra bilind a kar ya îranê û tekezkirin li ser 
dana miaşê mehane û daxwaziyên qanûnî ên karkeran, daxwaza wekheviya mafê 
wekhev ên jin û mêran di kar de û wergirtina tevahiya karkerên derkirî kirin û 
serbestberdana kedkarên girtî kirin. 

Raporek berfireh li ser rewşa kedkarên kurd di rûpela 7'an de bixwînin... 



Gotûbêjên 
Amerîka û 
îranê ber... 

Bahoza wehşetê li 
"Jaffna" 



Rûmeta Mirov 

Gotûbêjên Amerîka û îranê bei 


Mistefa Hicrî 

B arak Obama di kampayna 
hilbijartinên Serok Komariyê de soz 
da xelkê ku bi îranê re gotûbêjê 

bike û pirsgirêkên di navbera wan de bi 
rêya aştîxwazane ve çareser bike. Piştî 
hatina wî ji bo Koşka Sipî, dixwaze soza 
xwe bîne cî û her bi wê meramê jî di 
heyamê derbazbûyî de bi hilgirtina çend 
gavan di pêvajoya vê armancê de 
xweastiye rewşeke baş û cihê hitbar û 
baweriyê biafirîne. Bo mînak em dikarin 
peyama pîrozbahiya Obama bi hilkevta 
Newrozê ji bo xelkê û hikûmeta îranê, 
beşdarîkirina îranê di konferansa 
Efxanistanê ku di bervar 31.03.2009'an de 
li bajarê Lahe hate lidarxistin, bas bikin. 
Çavnihêrî tê kirin ku di pêşerojê de gavên 
din ên bi vî awayî bavêje. 

Zahira vê pêşdestîkirina Amerîka bi tevahî 
lojîkî û cihê pejirandinê ye û tu takekes û 
komek hemdem û pêşketinxwaz nikare 
haşa ji vê rastiyê bike ku çareseriya 
aştîxwazane ji bo xalên nakok û dijhev 
baştirîn çareserî ye û heta ev rêye di ber 
dest de be, nabe tundûtûjî weke rêçare 
bihê hilbijartin, lewra civaka navneteweyî 
pêşwaziyê ji vê piroje û gava Obama kir û 
çavnihêrê encamên erênî yên vê prosesê 
ye. 

Ewa ku di vê nivîsarê de em dixwazin 
bixin berbas, ewa ye ku ev prosese 
heyameke gellek dirêj dê bikşîne, lê 
nagihîje encama dilxwaz a Amerîka û aliyê 
ku sûd û qazancê lê werdigire, Komara 
Îslamî a îranê ye. Ev nêrîne jî ji van 
rastiyane ve çavkanî digire: 

Ji bilî pirsa mafê mirovan û demokrasî ku 
di heyamê nêzîk 30 salên borî de ji aliyê 
rejîma Komara Îslamî di îranê de hatiye 
binpêkirin û ji hêla dezgehên têkildar ên vê 
pirsê li Amerîka û Ewropa bi dehan caran 
rejîma îranê hatiye mehkûmkirin, lê tu 
demekê ne Komara Îslamî û ne wan 
welatan jî ku biryarnameya şermezarkirinê 
li dijî îranê der kirine, mijara han bi giring 
nezaîne, hinek xalên nakok û dijhev ên 
gellek girîng di wê navberê de hene ku ji 
bo her yek ji van du aliyane pirr zehmet e 
ku paşdekişanê lê bikin û li ser wan li hev 
bikin. 

Amerîka dixwaze bi gotûbêjan Komara 
Îslamî razî bike ku aliyê kêm: 

- Dest ji meyandin û zaxkirina Uraniyûmê 
berde, ji^ ber ku Amerîka jê ve ye ku 
armanca îranê bidestxistina çeka navikî ye, 
her çend îran ev îdeaya Amerîka red kiriye. 

- Dest ji piştgirî û handana girûpên 
tundrew û neyarên Îsraîlê weke Hizbulah û 
Hemasê hilbigire, bona vê yekê ku ew 
navçe aram û ewle bibe û pirsgirêkên wan 
bi diyalogê bihê çareserkirin. 

- Destwerdan li kar û barên hundir ê wan 
welatên deverê neke, nemaze ew welatên 
ku bi dostên Amerîka dizane. 

Lê siyaseta îranê di herêmê de bi tevahî 


di pêvajoya dijberîkirin li pêkhatina vê 
encamê ye ku Amerîka çavnihêriya wê dike. 

Derheq domandina meyandina 
Uraniyûmê, bilî vê çendê ku di vê derbarê 
de rejîma îranê gellek pêşde çûye û 
mesrefek zaf jî kiriye, heta amade bûye 
bandorên dijwar ên 3 biryarnameyên 
Konseya Ewlekariya Neteweyên Yekbûyî li 
dor dorpêçên aborî bo ser welatê xwe tab 
bike û heta niha jî bala xwe nedayiye koma 
5+1, heta paketên alîkariya aborî, siyasî û 
pîşesazî ên wan di pêxema pejirandina 
daxwaza wan red kiriye, tu belgeyek jî 
bona vê yekê di ber dest de tune ku hêviya 
destberdana rejîma îranê ji vê karî nîşan 
bide. Ewa ku di vê pêvajoyê de di holê de 
ye, îsrar û tekezkirina wê rejîmê li ser 
domandina vê bernameyê ye heta 
gehandina prosesa han bi encamê ku 
pêkhatî ye ji bidestxistina çekên Etomî. 

Sedema vê tekezkirinê jî vedigere ser wê 
rastiyê ku Komara Îslamî a îranê li dijî 
hemû pirensîp û biryarên navneteweyî ye û 
♦-♦ 

“Her weke salên berê 

ku gotûbêj bi îranê re 

bêencam bûye, di 

pêşerojê de jî bêencam 

be û di dawiyê J de 

Amerîka û hevalbendên 

we ji de ji ve rastiye te 

bigihijin, le we deme de 
gellek dereng be” 

♦ - ♦ 

li gora bîr û baweriyên îdeolojîk ên xwe 
nikare bi wan biryar û pirensîpan re 
bigunce, lewra dijberîkirina Komara Îslamî 
digel cîhana pêşverû û nemaze Amerîkayê 
dijberiyeke berdewam e. Madem ew 
dijberîkirina kûr di holê de ye, hitbarê nake 
û jê ve ye tenê rêya vê yekê ku hukûmeta 
xwe ji êrîşa dijminan biparêze, bidestxistina 
çekên navikî ye. Lewra ji bo wan kes û 
aliyên ku li ser Komara Îslamî û pêkhateya 
fikrî û dîtin û nêrînên wê şareza ne, 
gumanek namîne ku her weke salên 
derbazbûyî di vê derbarê de gotûbêj 
bêencam bûye, di pêşerojê de jî dê 
bêencam be û di dawiyê de Amerîka û 
hevalbendên wê jî dê ji vê rastiyê tê 
bigihîjin, lê wê demê dê gellek dereng be. 
Her bi vê sedemê jî demekê Obama li 
Enqere digot: "Niha rêberên îranê divê di 
navbera hewildan bona çêkirina çek 
(merem çekên navikî ye), yan çêkirina 
pêşerojeke baştir ji bo xelkê wî welatî yekê 
hilbijêrin.", nabe guman hebe ku Komara 
Îslamî dê ya yekem hilbijêre, ji ber ku 
derbazbûyî jî nîşan daye ku ji bo rejîma 
îranê pêkanîna jiyana baştir ji xelkê welatê 


bi kuderê? 



wê ne girîng e û balê jê re nade û hemû 
tiştek - yek ji wan çekên Etomî - demekê 
nirx û biha heye ku di pêxema parastina 
desthilat û berdewamiya rejîmê de be. 

Pirsgirêka navbera Îsraîl û Felestîniyan û 
dijberîkirina Komara Îslamî bi Îsraîlê re û 
piştevanîkirin ji girûpên tundajo ên dijberên 
Israîlê weke nemeteke mezin ji bo Komara 
Îslamî a îranê hilketiye, heta ji wê rêyê ve 
nifûz û desthilata xwe di nava koma 
misilmanên ereb ên xwe weke take dilsoz û 
berevenkarê Filistîniyan bide xuyakirin û 
bibe qehremanê dijberîkirin bi Îsraîlê re li 
hember dewletên erebî ên deverê ku her 
yek ji wan bi awayekê dixebitin vê 
pirsgirêka qedîmî ji rêya gotûbêjê ve 
çareser bikin. Komara Îslamî bi sedema ew 
dewr û rola ku di herêmê de dilîze, ji bilî 
pirsa Îsraîlê, bona haydana hikûmetên 
erebî di navçeyê de jî ji vê alavê mifahê 
werdigire û bi piştgiriya xelkê nerazî bi 
taybet nifûsa Şîe a niştecih ya wan welatan 
û girûpên terorîstî ên dijî Amerîka û Îsraîlê 
li dijî desthilatdarên ereb ên navçeyê weke 
ehromeke zext û givaşê li ser stûyê wan 
hukûmetan disekinîne û bi wê sedemê ve 
her dema bixwaze di welatên wan de ajawe 
û têkderiyê pêk tîne û wan ditirsîne. Eva jî 
sedemek e bona ku ev welatên ku di warê 
olî û awayê desthilatdariyê de bi tevahî li 
dijî rejîmê ne, newêrin li dijî îranê gellek 
serê xwe bilind bikin. Heke pirgirêka 
navbera Îsraîl û^ Filistîniyan bihê 
çareserkirin, Komara Îslamî tu hêceteke din 
ji bo nifûz û desthilata xwe di nava xelkê 
welatên Erebî ên Rojhilata Navîn de 
namîne. Bi vî awayî em de bigihîjin vê 
encamê ku domkirina şer û aloziyan di 
navbera Filistîn û Îsraîlê de derfeteke binirx 
ji bo îranê ye û aştî û ewlehî jî bi ji holê 
rakirin nifûza îranê di herêmê de misoger 
nabe. Bi vî awayî^ çawa dibe Amerîka 
çavnihêr be Komara Îslamî bi gotûbêjê dest 
ji vê nemeta mezin berde? Amerîka dikare 
li hember stûxwarkirina rejîmê çi bide îranê 
ku pê re razî be. Destwerdan di nava kar û 
barên welatên deverê de ji bo Komara 
Îslamî a îranê bîr û baweriyeke îdeolojîk e 
û weke erkeke Îslamî lê dinêre. Merem eva 
ye, ji roja ku hate ser kar û desthilat girte 
dest, vê rejîmê şandina şoreşê weke erkeke 
olî ji xwe re daniye û di vê rêyê de dixwaze 
hikûmetên deverê - heta eger Îslamî jî bin 

- biguherîne û hukûmeteke Îslamî şibê Komara Îslamî a 
îranê li wir ava bike. Bi vî awayî nifûz û desthilata 
Amerîka di wan welatan de ji holê rake^ û bi xwe bibe 
hêza mezin a bê wir û vir ya herêmê. îran baş dizane 
heke vê siyasetê neparêze, Amerîka dê desthilata^ xwe di 
herêmê de bisepîne û dê herdem ji bo Komara Îslamî a 
îranê xeterê pêk bîne. Lewra destwerdan di nava kar û 
barên welatên navçeyê de ji bo îranê armanceke olî ye 
ku di xizmeta siyaseta wê de ye û zehmet e ku dest jê 
berde. 

Dema herî xirab ji bo gotûbêja Amerîka bi 
îranê re 

Ji bilî wê şîroveyê, hewce ye em vê rastiyê jî diyar bikin 
ku ev deme, çaxê herî xirab û ne bicî ji bo vê gotûbêja 
Amerîkayê ye. Sedemên wê jî zaf in. Em dê li vir li ser yek 
ji sedemên herî giring ên vê rewşa nebaş bisekinin: 

Di vê demê de: 

Amerîka biryar girtiye pirraniya Jnêzên xwe ji îraqê 
derbixe, paşde bikşîne. Bi wî karî jî îran dê bikare ji berê 
çêtir desthilata xwe di wî welatî de xurt bike û pêşde 
bibe. Hatin û çûnên yek li pey hev ên rayedarên 
payebilind ên rejîma îranê di heyamê 1-2 mehên borî de 
ji bo îraqê, vekirina kunsolxaneya nû li bajarên Hewlêr û 
Şilêmaniyê, ji bilî kunsolxaneyên wê li bajarên din yên 
îraqê û gellek hewl û cehdên nepenî û eşkere ên vê 
rejîmê li îraqê ku hemû vedigerin bo vê merem û 
armancê. 

Di Efxanistanê de, Talîban û Elqaîde bihêztir bûne û 
desthilata xwe di parek zaf a vî welatî de xurt kirine, ne 
tenê ew, belkî bihêzbûna van girûpane ji rêya Pakistanê jî 
bi heman awayê xuya dike. Amerîka heta niha nekariye 
van girûpan serkut bike û heta bona vê meremê di 
konferansa Lahe'yê de ku roja 31'ê Adara 2009'an ku bi 
armanca çareserkirina wê pirsgirêkê pêk hat, bi neçarî 
îran jî hate vexwandin heta ku beşdariyê di civîna han a 
navneteweyî de bike. Çareserkirina pirsgirêka Îsraîl û 
Filistînê ji rêya aştiyê ve ku armanca Amerîkayê ye, her 
aloz e, her wekî me qala wê kir, sedema sereke a wê 
vedigere ji bo îranê. Bi van guhartinên di herêmê de, 
niha Komara Îslamî xwe bi serkevtî û birî û Amerîka jî bi 
torandî dizane. Lewra hinde din jî li xwe derketiye. Lewra, 
gotûbêja Amerîka tevî îranê di dema niha de - bi dîtina 
Komara Îslamî - diyalog serkevtî û torandî ye û di 
gotûbêjeke wilo de rengê vê hindê nade ku serkevtî 
bersiva daxwaz û xwestekên aliyê torandî bide, yan dest 
ji zêdexwaziyên xwe berde, bi taybetî ku ev alî Komara 
Îslamî a îranê be. Li xora nine ku di konferansa Laheyê 
de ku bi armanca alîkarîkirina bi hukûmeta Efxanistanê 
bona serkutkirina Elqaîde û Talîbanê pêk hat, nûnerê 
rejîma îranê, pirsgirêkên Efxanistanê vedigerîne ji bo 
hebûna hêzên Amerîka li Efxanistanê û pêşniyar dike ku 
ew hêz Efxanistanê bi cî bihêlin. 

Encam 

Destpêkirina piroseya gotûbêjên Amerîka bi Komara 
Îsamî a îranê re di rewşa niha de hewcehî bi demeke 
dirêj heye, ji ber ku rejîma îranê bêy vê çendê ku 
gotûbêjê red bike, her carê hêcetekê peyda dike û 
astengekê der dixe ser rêya vê pirosesê bona ku di wê 
midehê de çi tiştê bê kirin, demdirêtir be. Encama wê jî 
dibe ewa ku di wê heyamê de, îran demeke beş û hêja 
dê bidest bixe bona xurtkirin û pêşdebirina bernameya 
xwe a navikî û qahîmkirina zêdetir a cî pêyê xwe li deverê 
û bihêzkirina îslama binajo bi merema gefxwarin ji 
hukûmetên herêmê û berjewendiyên Amerîka û 
hevalbendên wê. Di hember de, gellek zehmet û dijwar e 
ku tiştek bikeve destê Amerîka û hevalbendên wê, bilî vê 
çendê ku koma 5+1 di heyamê gotûbêja çend salên 
derbazbûyî de, 3 biryarnameyên Konseya Ewlekarî a 
Rêxistina Neteweyên Yekbûyî bona cezakirina îranê dest 
wan ketiye. 



Nivîsîn: Peter R. Baehr 
Wergeran: Mecîd Heqî 


Rola Mafê Mirovan Di Siyaseta Dereve De 


Cîhanîbûn û rêlatîvîzma çandî 


C îhanîbûna peymanên navneteweyî yên mafên mirovan bi we 
hegerê ye ku girîmana (ferz) wê yekê ku ew mafane cîhanî ne û 
gor hemû norm û kiryaran cihê pesendê ne. Ewa mijarek giring e 
di nav tiştên din de, Ji bo rola zêrevaniya Neteweyên Yekgirtî bo 
birêveçûn û rêzgirtin li wan standardên navnetewî. Hetanî ku mafên 
mirovan an jî bi kêmanî kakila wan mafane bi awayekî cîhanî derbaz nebin, 
Neteweyên Yekgirtî tu bingehek ji bo zêrevaniyê tune ye. 

Ew girîmane bingeha pesendkirina Carnameya Cîhanî ya Mafê Mirovan di 
sala 1948'an de li civîna giştî ya Neteweyên Yekgirtî pêk anî. Ew 
carnameye bi wê awayî dest pê dike ku "nasîna hurmetan zatî ye û mafên 
yeksan û bê kêmasî yê hemû endamên malbata mirovahiyê li ser bingeha 
serbestî (azadî), dadperwerî û aştiya cîhanî hatiye damezrandin." Ewa her 
wisa bingeha pejirandina du (2) peymanên din yên mafên mirovan in ku di 
sala 1966'an de, hatin pesendkirin. 

Lê belê qebûlkirina wan deqane bi wataya wê yekê nayê ku sirûştê cîhanî 
yê mafên mirov hatibe cîhgirtin. Hinek ji rexneyên giştî li ser Carnameya 
Cîhanî ya Mafên Mirovan ev in: 

Ew peymane di serdemekê de hate pejirandin ku piraniya welatên 
Cîhana Sêyem hîna bi destê kolonyalîzmê bûn, neteweyên li halê geşekirinê 
ên ku di dawî de standardên Carnameya Cîhanî qebûl nekirin û di dawiyê 
de di bin zexta dewletên rojava di bin navê Rêxistina Welatên Amerîkî û 
Rêxistina Yekîtiya Afrîqî de£ 

-Lewma gellek caran hatiye gotin ku mafên ku di Carnameya Cîhanî de 
hatine dîtin û îdeolojiya welatên Rojava ye û nirxên cihgir li welatên bin 
bandora rojava nebin, nînin. 

-Deklarasyona mafê mirovan bi awayekî takekesî (îndîvidualistî) bi pirsa 
mafê mirovan re nêzîk dibe ku ewa jî bo wan civakên ku xwediyê nirxên 
kolêktîv in, bikar nayê. 

Rêlatîvîzma çandî 

Girêdahiya çandî ya ramana "rêlatîvîzma çandî" kûrtir diçe: Alîgirên wê 
hizrê li ser wê baweriyê ne ku kevneşopên çandî, herêmiyên olî, siyasî, 
abûrî û yasayî ji aliyê civakên heyî tên biryardan û mafên takekes girêdayî 
bi wê civakê ye ku têde dijîn. Her wisa tê gotin ku pirsên exlaqî û 
standardên têkildar li gor dem û cîh tên guhartin. Ew cudahiyane demekê 
tên fehmkirin ku bê zanîn ew nirx û buhayane beşek çand, kûltûr û 
derbazbûyiyên curbicur in. Girîmana wê yekê nehatiye kirin, ku bo mînak 
exlaqê hevbeş yê cîhanî hebe, ji ber ku cîhan hertim xwediyê 
taybetmendiya piloralîzma çandî bûye. 

Dîtina han dikare bibe hegerê wê yekê ku standardên navneteweyî yên 
mafên mirovan, gellek dûr bikevin.. Ger her tiştek bi çanda xwecî û herêmî 
bê girêdan, cîhek bo yasayîbûn û giştgîrbûna standardên navneteweyî yên 
mafên mirovan namîne. Lewra rêlatîvîzma çandî xasmayî encamên tund ên 
wê bi tundî hatiye dijberîkirin. Siyasetzanê Kanadayî "Roda Haward" 
rêlatîvîzma çandî bi alavek ji bo parastina berjewendiyên xwedî desthilatan 
zaniye. Heta ew kesên ku alîgirê rêlatîvîzma çandî ne, diviya wê yekê qebûl 
bikin ku cîbicîkirina mafên mirovan di çandên cur bi cur de wê dixwaze ku 
di hin rewşan de diviya mafê mirovan giraniya zêdetir li kiryarên din hebe. 
Ewa jî şaş nine. Gellek caran li civakên ku xwendin û nivîsandinê nizanin, 
serbestiya ragehan din û azadiya rederbirrînê watayek pirr nadet. Lewma 
hinek belkî dîtina Donnely ya derbarê "rêlatîvîzma lawazya çandî" qebûl 
bike. Bi hizra wî, çand serekaniyek giring ya derbarê cîhê bawerîbûna 
mafên exlaqî û rol û yasayên exlaqî. Li gor wî ewa rêya zêdexwaziyê di 
asta cîhanî de digire. Ewa bi wê wateyê nayê, ku diviya mafê bingehîn, ew 
mafên ku pêwendî bi hurmeta însanî hene bên pêpestkirin. Ji wan mafane 
mafê jiyanê, mafê nehatin îşkencedan an jî nehatin cezrebandin bi awayekî 
zalimane, an nehatin sivikatî pê kirin û cezadan û mafê serbestiya xwe 
derbirrîne. Piraniya alîgirên rêlatîvîzma li ser wê baweriyê ne ku diviya mafê 
mirovan herderî bê rêzlêgirtin. 

Bahoza wehşetê li “Jaffna” 


G irava Jaffna, navneda têkoşîna 
Tevgera Pilingên Tamîl (LTTE), ku 
ji sala 1983 ve ji bo serxwebûna 

herêma Tamîl Eelam li "Sri Lanka" xebat 
dikin, di wan rojên dawî de ketiye ber 
hêrişa herî xurt ya artêşa "Sri Lankayê". 
Dîmenên kesên ji ber hêrişan direvin, 
hawar û nalîna birîndar û koçberan, 
koçreva sala 1991 ya Başûrê Kurdistanê 
tîne ber çavên meriv. Artêşa "Sri Lanka", ku 
di hêrişên vê dawiyê de serkevtinek berçav 
bi dest xistiye, radigihîne ku bi biryar e 
heta tevgera Pilingên Tamîl bi hêza çekan 
tev bişkêne. Agirbesa vê carê ya tevgera 
Pilingan ne dengvedana cîhanî heye û ne jî 
guhên guhdar li "Sri Lanka". Şer di qonaxek 
herî hestiyar de ye û gelê sivîl yê herêmê 
weke qurbaniyê sereke yê şer, niha ji 
azadiyê pitir difikire ka dê heya roja paştir 
bijî an na. Jaffna ya ku hê ji birîn û azarên 
tsunami ya sala 2004'an nehatibû ser halê 
xwe ve, vê carê bi "tsunamiya" çek û 
bombeyan re rûbirû ye. 

Şerê li navbera gerîlayên Tevgera 
Pilingên Tamîl û dewleta "Sri Lanka" ku ji 
Sîngaliyan pêk tê, ji destpêkê ve heya niha 
bi gellek qonaxan re derbas bûye, lê xuya 
ye niha dem dema hisaba dawî ye. Bi ji 
destdana herêmên xwe yên azad, tevgera 
Tamîl tu riyên dî nînin ji şerê gerîlayan bi 
der. Encam û destkevtiyên şerek weha dê 
çi bin, tenê dema pêşiya me dê bikare 
bersivê jê re bide. Lê awirek ji dîroka "Sri 
Lanka" û rabihoriya gelê Tamîl li welêt, 
nîşan dide ku şerê niha ne çareseriyê bi 
xwe re tîne û ne jî aştî û ewlehiyê tîne 
welatê hevpar yê Tamîl û Sîngaliyan. 

Herêma ku bi welatê Tamîl an "Tamîl 
Eelam" tê naskirin, dikeve başûrê "Sri 
Lanka" ku gireva Jaffna paytextê herêmî ya 
wê ye. Xên ji devera Jaffna, giravên 
Alanativu, Eluvativu, Delft, Karaitivu, Kayts, 
Mandaitivu, Nainativu, û Punkudutivu 
navendên sereke yên xelkê Tamîl in. Li gor 
hejmara xelkê "Sri Lanka", ku 21 500 000 
kes e, herêma Tamîl biçûk e. Tenê 18% 
xelkê welêt Tamîl in ku beşek berçav ji wan 
jî, koçberên dema koloniyalîzma Brîtaniya 
ne ku ji bo xebata di zeviyên çayê de, 
Îngilîsiyan ew biribûn Seylan a wê demê û 
li herêmên cuda bi cî kiribûn. 74% xelkê 
"Sri Lanka" sîngalî û yên din musilman û 
mesîhî û hwd in. 

Rûniştvanên herêma "Tamîl Eelam" heya 
berî destpêkirina şer ji Tamîl, Sîngalî û 
Musilmanan pêk dihat. Tamîl, piraniya 
rûniştvanan bûn û yên din musilman û 


sîngalî bûn. Lê piştî şerê ku ji salên 1980 ve 
dest pê kiribû, rewşa demografiya herêmê 
bi darê zorê hate guhertin. Di destpêka 
salên 1990 de rêxistina Pilingên Tamîl 
(LTTE), ji bo xurtkirina hilkevta xwe li 
hember hevrikan û dewleta "Sri Lanka", 
hemû musilmanên herêmê ku hejmara wan 
75000 kes bû ji giravê derxistin. Her çend 
di pêvajoya gotubêjên sala 2000'an de 
rêxistinê lêbihorîna xwe ji musilmanan 
xwest û daxwaz ji wan kir vegerin ser cî û 
warên xwe, lê ji çend malbatan bi der, kes 
venegeriya. 

Gelê Tamîl yê li "Sri Lanka" xwe weke 
beşek ji neteweya kevnar ya Tamîl 
dihesibîne ku ji 80 milyon kesan pêk tê û li 
Hindistan, Indonêziya û Malîziya dijîn. Tenê 
li herêma başûrê Hindistanê, Tamîl Nadu, 
pitir ji 66 milyon Tamîlî dijîn. Dîroka 
Tamîlan bi kinayî 2500 sal kevn e. 

Welatê "Sri Lanka" ku heta sala 1972 
weke Ceylon (Seylan) dihate naskirin, 
dikeve başûrê rojhelata Hindistanê. Welat 
sala 1948'an ji koloniya Îngilîstanê xelas bû 
û serxwebûna xwe ragehand. Ça, fêqî û 
masî berhemên abûrî yên welêt in. Dîroka 
siyasî ya hemdem ya "Sri Lanka" gellek 
dijberî û arîşe bi xwe ve dîtiye. Dijberiya 
destpêkê li herêmê, di navbera Sîngaliyan û 
musilmanan de, sala 1915'an dest pê kir û 
bû heger ku musilmanên girava Seylan ji 
birêveberî û desthilata siyasî bên avêtin. Li 
encama dijberiya hevbeş ya piraniya xelkê 
welat li hember siyaseta koloniyalîstî ya 
Birîtaniya, di sala 1919'an de, Kongireya 
Neteweiye Seylan Ceylon National Congress 
(CNC) hate damezirandin. Kongreya ji 
Tamîl û Sengaliyan pêk hatibû, 
siyasetvanek Tamîl serokatiya wê dikir. Lê 
pirr pê neçû ku dijberî kete navbera her du 
gelan. Tamîliyan li hember siyaseta 
hilbijartinan ku derfet dida sîngaliyan ku 
piraniya nûnerên parlemanê diyar bikin, 
nerazîbûn nîşan dan. Valiyê Îngilîsî "William 
Manning", bi siyaseta perçe bike û birêve 
bibe, dijberiyek xiste nava gelan ku wek 
bingeh ji bo kêşeya niha û arêşeyên pêş 
serxwebûna "Sri Lanka" tê temaşekirin. 

Di destpêkê de Tamîliyan bi têkoşîna 
aştiyane dest pê kirin. Tevgera destpêkê ya 
siyasî ya Komkara Tamîlên Seylan yên 
Arunachalam, "Ceylon Tamil League of 
Arunachalam" di sala 1923'an de li ser 
bingeha tevgerek din ya neteweyî a Tamîl 
ku di sala 1921'an de hatibû damezirandin, 
ava bû. Armanca tevgera nû xurtkirina 
hizra neteweyî di nava xelkê Tamîl de bû 
ku li gor siyaseta komkarê pêwîst bû weke 


gelê Singalî xwediyê mafê diyarîkirina 
çarenivîsa xwe be. Tirsa tevgerê ev bû ku 
Tamîlên ku piraniya wan ji aliyê 
desthilatdarên Îngilîsî ve ji bo kar ji 
Hindistanê re hatibûn anîn, nekarin di bin 
siya tevgerek hevbeş de bibin yek. Lewma 
komkarê hewl dida berî ku Sîngalî 
desthilata xwe bi hêz bikin, hizra 
damezirandina du herêmên ji hev cuda yên 
Tamîl û Sîngalî bidin rûniştandin. Di hember 
wê tevgerê de, sala 1925 tevgerek 
federalîst ji aliyê Sîngaliyan ve serî hilda. Ev 
tevger weke rêxistinên cuda li herêmên 
Tamîl û Sîngaliyan xwe bi rêxistin kir. Piştî 
serxwebûna "Sri Lanka" li sala 1948, 
tevgera federalîst pitir ji aliyê Tamîlan ve 
hate parastin, û paşan partiya Federal 
damezirand. Sala 1972 ev partî bi hin 
rêxistinên din yên Tamîl re kete nava 
hevbendiyek siyasî û bi hev re ewan Eniya 
Hevgirtî ya Tamîl damezirandin. 

Tevgera neteweyî ya Tamîl, digel 
piştgiriya Tamîlên heremên cuda yên "Sri 
Lanka", hêz û hizra xwe ji rewşenbîr û 
pêşengên netewî yê Tamîl li Hindistanê 
digirt. Eyaleta Tamîl Nadu ya Hindistanê 
hêzek madî û manewî ya xurt dida tevgera 
netewî ya Tamîl li "Sri Lanka", bi awayekê 
ku Eniya Tamîl bi wê piştgiriyê, di sala 
1976'an de daxwaziya avakirina welatê 
serbixwe yê Tamîl dubare anî rojevê. 
Hevdem tevgerê navê xwe jî guherî û kir 
Eniya Hevgirtî ya Azadiya Tamîl, "Tamîl 
United Liberation Front - TULF". Eniya nû 
di hilbijartina sala 1977 de hema hemû 
kursiyên parlemanê yên herêmên Tamîl bi 
dest xistin û têkoşîna ji bo sêrxwebûnê bi 
riya aram û dûr ji şer û tundûtûjiyê hê 
xurttir kir. 

Lê dijberiya desthilatdarên Sîngalî li 
hember daxwazên eniyê bû hegerê 
radîkaltirbûna tevgera Tamîl. Sala 1975'an, 
dema valiyê "Jaffna Alfred Duriappah" bi 
destê "Velupillai Prabhakaran" yê Tamîl 
hate kuştin, bi kiryar şerê çekdarî li herêma 
Jaffnayê dest pê kir. Li pey wê hêrişê re 
tevgera Pilingên Rizgarîder yên Tamîl ên 
"Eelam Liberation Tigers of Tamil Eelam 
LTTE", sala 1976ê hate damezirandin. 
"LTTE" bi hêrişa sala 1983 ku tê de 13 
serbazên "Sri Lanka" kuştin, hebûna xwe 
selimand. Rewşa siyasî ya herêma Tamîl, bi 
xebata çekdarî ya tevgera Pilingên 
Rizgarîder yên Tamîl( LTTE) re hate 
guherîn. "LTTE" niha jî ji aliyê 
damezirênerê xwe "Velupillai Prabhakaran" 
yê 55 salî ve tê birêvebirin. 

Dom di rûpela 7'an de... 

Mêrxasî û Berxwedana şerê sê roje li gundê Ceterê 

"Gelî Hevalan! Eger Hûn Çûn, Min Cî Nehêlin!" 


Silêman Keleşî 

Her wek bas lê hate 
kirin, dijmin ji destpêka 
şer heta tarîbûna hewa 
di hemû êrîşên xwe li 
hember Kadro û 

Pêşmergên egît û mêrxas de rastî têkçûnek 
mezin hat. Ewa ku dijmin karî têde 
serkeftinê bi dest bîne û derban li hêzên 
Pêşmerge bixe û malên xelkê gund ser serê 
wan de wêran bike, tenê topbarana 
bêwestan bû ku dihate kirin. Di wî şerî de 
ku hejmareke mezin li hêzên dijmin 
hatibûne kuştin û birîndarkirin, 
fermanderên wan ser hev daxwaza hêzên 
zaftir dikirin û mizgîniya serkeftinê didan 
karbidest û fermanderên servetir ku wan 
hemû Kadro û Pêşmerge di gundê Ceterê 
de dorpêç kirine û xilasiya wan çi nabe! Ji 
ber wê yekê her dem û gavekê hêzên zaf û 
bêhnvedayî dihatin meydana şer. Lêbelê 
hêzên wan gellek ji wê hindê jar û bêhêztir 
bûn ku bikarin li hember Pêşmergan 
armancên fermanderên xwe bi cî bînin. 
Fermanderên dijmin bo qerebûkirina wan 
hemû şikestên xwe ku li dest cangorî û 
mêrxasên PDKÎ xwaribûn, sond û ehd 
kiribûn ku bi her qîmetekê be gundê Ceterê 
bigrin û her wisa hemû Kadro û Pêşmergan 
bi kuştin yan jî girtinê ji holê rakin. Dijmin 
bi wan hemû şikest û kuştî û birîndarên 
xwe şêt û har bibû. Lewma piştî tarîbûna 
hewa bi hemû hêz û qaweta xwe - ku li 
bajarên herêma Bakûrê Kurdistana îranê 
hatibûne anîn - êrîşeke berfireh ji hemû 
aliyanve kire ser çeperên xortên çeleng ên 
demokrat di nava gund de. Şerekî mezin û 
giran dest pê kir. Bi rastî gundê Ceterê 
dîsan bibû polekî agir. Eger heta niha mirov 
ber taw û şevqa rojê nedikarî gulên top, 
katyoşa û sîlahên din bibîne, bi tarîbûna 
şevê mirov dikarî ber şevqa agirên gulên 
ARPG, topan, Katyoşa û sîlahên dest ku ser 
hev dihatin barandin, bi rihetî hereket û 
bûyerên balkêş û tirsnak di nava şer de 
bibîne. 

Wê carê hêzên dijmin di bin şerekî qurs û 
giran de bi dana kuştî û birîndarekî yek car 
zaf karîn dîwarê berxwedana mêrxasên gel 
ku di tevahiya rojê de dom kir, bişkînin û 
xwe bigihîjînin nav gund û beşek ji gund 
bigre bin kontrola xwe. Dema ku hêzên 
dijmin taxeke gund girtin destê xwe, êdî 
şerê mal bi mal û kûçe bi kûçe dest pê kir. 
Ewa rastî be dijmin sond û ehda xwe anî cî 
û gundê Ceterê bi zordarî ji destê me 
deranî. Hewce ye bê gotin ku şer hinde 
tund û qurs û bê eman bû ku me nekarî 
cenazê şehîdên xwe jî xilas bikin. Ew ku ez 
bizanim heta du hevalên me bi birîndarî di 
malan de ketin destê dijmin û her li wir 
hatin gulebarankirin. Şer bi tundî di nava 
kûçe û kolanan de dom dike. Dengê "ellah 
ekber" û "biyaid teslîm şewîd" (Xwedê 
mezin e, werin teslîm bibin) ji aliyekê û 


dengê Fermanderên siyasî û eskerî û Kadro 
û Pêşmergan jî ji aliyekî din ve ku digotin 
"lêdin ewa hatine nava destê me" û "tolê 
vekin û mêrxasiyê biafirînin" û ... tevî 
dengê hawar û qîrîna xelkê bêberevan ji 
hemû aliyekê ve dihate bihîstin. Gellek ji 
Pêşmergan bi dîtin û bihîstina wan deng û 
rengan wek derwêş û mestan lê hatibûn. 
Sir û serma, xwarin û vexwarin, tirs û mirin 
nedihate bîra wan. Ewa li dest û qaweta 
wan dihat, dikirin. Pêşmerge ji ber nerazan 
û bêhnnevedanê çavên wan sor û pirça 
serê wan qij bibû, Hindî wan di nava kûçe û 
kolanên gund de senger girtibû û ketî erdê, 
hemû cil û bergên wan herî û qur bûn. Belê 
dijminê dilreş û hov karî sond û ehda xwe 
bîne cî û bikeve nava gundê Ceterê. Lêbelê 
bi çi qîmetekê!? Bi dana sedan kuştî û 
birîndaran û malwêraniyeke zaf heta bikarin 
xwe bigihîştandin nava gund. Lê dîsan bi 
wê qîmetê jî nekarîn bigîjne wan armancên 
ku dixwast di şerê Ceterê de bidest bînin. 
Dijmin dixwast wiha bêne nava gund ku 
hemû Kadro û Pêşmergan bikujin yan jî 
êxsîr bikin. Armanca wan ya sereke ewa 
bû, ne ewa ku bi dana wan hemû kuştiyan, 
tenê bêne nava gund ku Kadro û Pêşmerge 
lê nebin. Piştî şerekî giran û bê hevta hêzên 
Pêşmerge neçar bûn sed mixabin bi dana 
13 şehîd û 38 birîndaran gundê Ceterê bi 
yek carî cî bihêlin û bera xwe bidin bo aliyê 
gundê Mîrava û Sakan. Mixabin xêncî wan 
13 şehîdan kesekî xelkî gundê Ceterê jî 
hate şehîdkirin. Di wî şerî de gellek bûyer û 
qewimînên balkêş çêbûn. Pêşmergan bi 
awayekî gellek zehmet ji gund vekişiyan û 
ew 38 birîndar xilas kirin û hatin gundê 
Mîrava û Sakan. Li wir digel pêşwaziya 
germ û gurr a xelkê rûbirû bûn. Gundê 
Ceterê û ciyên şer li beşa zaf ya navça 
Soma û deverên din yên herêmê ve diyar 
bû. Her ji destpêka şer de xêncî wan cî û 
warên ku şer lê diyar bû, hemû herêmên 
derdor jî li ber teqîna dengê top, katyûşa û 
sîlahên giran ku dever dihejand, haydarê 
şer bibûn. Xelkê herêmê bo wê hindê ku 
şer û berxwedanê bi çavê xwe bibînin û 
zûtir li rewşa Pêşmergan haydar bin, 
hatibûne gundên nêzîk Ceterê. Xelkê 
herêmê bi çavê xwe didîtin ku dijmin çawa 
bi hemû awayekê agir û asin bi ser serê 
xort û parêzvanên wan dibarîne. Bi ketina 
her topekê di çeperên Pêşmergan de, agir 
dikete dil û hinavê wan. Lê mixabin tiştek 
nebû ku ew bikarin di wê demê de bo 
parêzvanên xwe bikin. Tenê ewa ku ji destê 
wan dihat ewa bû ku li ber Xwedayê xwe 
rawestin û bo saxî û silametî û serkeftina 
Pêşmergan destê duayê bilind bikin. 

Wextê ku em çûne gundê Mîrava û 
Sakan, her çawa li serê hate baskirin, 
xelkekî zaf li gund û herêmê hatibûne wir û 
li ser rêya Pêşmergan kom bibûn. Dema 
wan Pêşmerge didîtin, çavên wan tijî hêsir 
(rondik, firmêsk) dibûn û gellek dimane 
heyirî ku çawa Pêşmerge sax mane. 


Beşa 7 


Wextê ku ez û çend hevalek tevî hev 
gihîştin gundê Sakan, me dît ku xelkê wan 
gunda demeke dirêj e di nava sir û seqema 
zivistanê de rawestane û çav bi rêya hatina 
Pêşmergan in heta ku bizanin ka dawiya şer 
û çarenivîsa parêzvanên wan dê çi lê bêt. 
Xelkekî zaf li jin û mêran ve bigre heta 
zarok û kalemêr û kalejinan hemû û hemû li 
ser rê û di kûçe û kolanên gund de kom 
kom rawesta bûn heta pêşwazî li 
Pêşmergan û egît û xweşmêrên mayî bikin 
û ji halê wan bipirsin. Ewa rastî be, ew 
dîmen û menzerên ku wir ber çavê min 
ketin, bandora wan li ser min gellek ji yên 
bûyerên şerê Ceterê kêmtir nebû. Gellek 
malbat û kes û karên Kadro û Pêşmergan û 
xelkê dilşewitî yê herêmê bi zanîna şer 
hatibûn ku heta zûtir xebera şer û saxî û 
silametiya xweşmêrên demokrat bizanin. Bi 
hatina her deste û girûpeke Pêşmergan 
xelkê bi girî û zarî diçûne serê wan û ew 
digirtin hembêza xwe û çendîn caran maç 
dikirin û xeber li wan dipirsîn. Wextê ku 
çavê wan bi birîndaran diket û xebera 
şehîdan dibihîstin, dengê girî û lorînê bilind 
dibû. Ji kalemêrê 80 salî ku bi destrecifok 
cigare dipêça û dikêşa heta kul û kovanên 
dilê xwe di wê cigara tal de ku bi zehmet 
dipêça derêxe bigre heta zarokên ber sing 
û memikên dayîkan di wê şîn û pêşwaziyê 
de beşdar bûn. Xelkê her wisa dildariya kes 
û karê Kadro û Pêşmergan didan û digotine 
wan ku "ew dê (Peşmerge) niha tevî deste 
û grûpeke din bên" û gellekan jî digotin ku 
"belê dema mirov şerê dewletê û daxwaza 
mafê xwe kir, dê bête şehîdkirin jî." Hêjayî 
gotinê ye ku her Pêşmergeyek nehatiba, 
her di rêza şehîdan de bûn. Ji ber ku kesî 
nedizanî ka çend şehîd hene û ew kî ne û 
her Pêşmergeyekê tenê haydarê şehîdbûna 
wan Pêşmergeyan bû ku bi xwe dîtibû. 

Dema ku ez û hevalên xwe gihîştin nav 
koma xelkê di gundê Sakan de, Hecî 
Mihyedîn (ku niha çûye ber dilovaniya xwe 
û riha wî bi bihiştê şad be, mirovekî 
Kurdperwer, welatparêz û naskirî bû û 
hergav xeberên Pêşmega dipirsî û 
dişopand. Hecî Mihyedîn di karê civakî di 
nava xelkê de herdem di pêşîn de bû) hate 
pêş û ez himbêz kirim û çendî caran û ser 
hev ez maç kirim û got: "Silêman! gotin tu 
jî şehîd bûyî!" Min jî gotê ku "mam Hecî ez 
carê sax im". Lê xebera Hecî rast bû, 
hevalekî din bi navê Silêman şehîd bibû. 
Rastî gellek caran dayîk û baban û xelkê ez 
himbêz kiribûm, lê ew himbêzkirina Hecî 
Mihyedîn hinde germ û bi dil bû ku min 
wisa hîs kir ez di himbêza dayîk û babê xwe 
de me. Rastî ew şer û berxwedana 
mêrxasane ya Kadro û Pêşmergan ji wê 
piştgirtin û fidakarî û germayiya xelkê me 
dihat û tê. Levma nabe em çi caran wê 
hêzê ji bîra xwe bibin. Hembêza gel bo me 
hemû tiştek e, di her qonaxekê de dibe, 
bila bibe. Me kesê nedizanî ka çend şehîd û 
birîndarên me hene. Ji ber ku şevê şer wisa 

lê hat, her girûp û desteyekê tenê haj xwe hebûn û nedizanîn ka ciyê 
dinê çi qewimiye. Ji ber vê hindê heta roja piştî şer jî me nedizanî eseh 
çend şehîdên me hene. Her wisa di dema rêkirina nûçeya şer ji bo 
navenda hizbê ji bo belavkirinê di Radyo Dengê Kurdistana îranê de, 
Pêşmergeyekî hêza Qendîlê bi şehîd hate xwendin. Lê piştî du roja bi 
alîkariya xelkê ew Pêşmerge bi birîndarî hat û gihîşte hêzên Pêşmerge. 
Bi her awayekî be, hêzên me karîn piştî wî şerî di gundê Sakan de 
hevdu bigirin. Piştî hatin û kombûna hevalan di gundê Sakan de, her 
hêz û lik û pel û desteyekê zanî ka çend şehîd û birîndarên wan hene. 
Di wê dema kêm de ku hevalên Pêşmerge hebûn, diviya her kes ku birsî 
yan tênî yan jî her hewceyek din heba, cîbicî bike. Kadro û Pêşmerge 
dîsan wek caran li ser malan hatin parvekirin. Lê wê carê digel ji 
destdana 13 heval û 38 birîndaran bû. Her wisa diviya hemû wan 
birîndaran derman û cîbicî bikin. Ew kar jî di wê zivistana sar û pirr befir 
de gellek zehmet û dijwar bû. Hewce ye bête xuyakirin ku xêncî 
Kadroyên dermanî, du hevalên hêja ku çawa di şer de fidakarî û mêrxasî 
afirandin, her wisa di dermankirin û cîbecîkirina birîndaran de jî roleke 
mezin û berbiçav hebûn. Ew du heval jî Kekê Hecî Cundî û Kek Newroz 
ku her du jî xelkê Bakurê Kurdistanê bûn (Kamilê Reşo jî her di wî şerî 
de şehîd bû ku xelkê bakur bû). Li dema ku heval mijûlê dermankirin û 
bêhnvedanê di gundê Sakan de bûn, civîna berpirsên siyasî û eskerî jî 
hate lidarxistin. Bo wê hindê ku bizanin bo sibê diviya li kîderê bimînin. 
Wê rojê biryar dan gellek zehmet bû. Ji ber ku sê roj û sê şev bû bê 
rawestan şer dom dikir. Fîşekên me kêm bûn. Lê me gellek xema 
kêmbûna fîşek û teqemeniyê nedxwar. Ji ber ku Pêşmergan heta niha jî 
her bi fîşek û teqemeniya dijmin li wan xistibû. Lê ya herî girîng ewa bû 
ku 38 birîndar bi me re ne. Di civînê de qisekirin dest pê kir, ka em sibê 
li kîderê bin. (gellek hevalên berpirs baş herêm nas nedikirin û zêdetir 
guhdariya hevaiên şareza dikirin ku bizanin kanê kî dê ciyekî baş û 
minasib pêşniyar bike û ew jî dengê xwe bidin. Wek Kek Cefer Hamidî, 
Rehîm Saiihzade, Birahim Şêxaiî û ... . Ew hevaiên ku tevî herêmê 
nasiyar bûn, evane bûn: Kek E/î Kaşifpûr, Hesen Bazûke, Meia Xa/id 
Baqî, Haşim Îbrahîmzade, Şapûr Şucaî, ez (Siiêman KeleşîJ û çend 
kesên dinê jî hebûn, lê mixabin bi esehî di bîra min de nemane ). Beşa 
zaf a hevalan hizra wan ewa bû ku nabe em herne gundan. Diviya em 
di çiya de bimînin. Ew çiyayê ku nezera wan bû, çiyayê Şêxbazîd bû. 
Her ew çiyayê ku sê fermande û sê Kadroyên jêhatî bi navên Kerem 
Keleşî, Bapîr Mewlûdî û Tajdîn Bêhnam çend mehan berê di wî çiyayî de 
şehîd bibûn. Min ku bîranînek wiha tal û nexweş li Şêxbazîd hebû, qet 
nedixwast çi caran bera xwe bidme wê derê û dîsan şahidê ji destdana 
hevalên xwe bim. Ewa aliyekî atifî û êhsasî yê meselê bû nek hemû 
pirs. Lê ji aliyekî din ve jî, birîndaran nedikarîn di ciyekî wiha sar û pirr 
befr û bê îmkanat de tabê bînin. Heta man bo Pêşmergan jî li ciyekî bê 
dar û bar gellek zehmet bû, çi bigihîje kesên birîndar. Lewra min û 
hevalekî ciyek pêşniyar kir ku dikete ser sînorê navçên Enzel û Soma'yê. 
Lê di parvekirina herêmî de dikeve ser Enzelê. Ciyê hatî pêşniyarkirin, 
hem bona şer baş bû, hem jî gove wek avdanî lê bûn û mirov dikarî ji 
hemû aliyan ve hêviyên xwe kêm û zêde bi dest bixe. Piştî demekê 
gotûbêjê, hevalan ew cî bo manê pejirandin. Em diviya bi lez xwe 
amade û rê bikevin û navça şer bi cî bihêlin. Lê gellek ji birîndaran 
nedikarîn bi pêyê xwe rê herin. Ciyê ku hatî diyarîkirin, hem dûr e û 
hem jî rêya wê pirr asteng û destnexweş e û mirov nikare birîndaran 
heta wir hilgire. Lê birîndaran baş rewş fehm dikirin ku çi îmkanên dinê 
ji destê me nahê. Lewra diviya birîndar hêj zêdetir berxwe bidin. Ji ber 
vê hindê ewa di dest û qaweta wan de hebû dikirin bo rêçûn û 
hêsankirina karê hevalên xwe. Her ku em di gundê Sakan - gundê Şehîd 
Niho Paşo- der ketin û ber bi ciyê manê çûn, em nêzîkî her gundekî 
dibûn, me serdana pag û ciyên ragirtina heywan û sewalan dikir bo 

peydakirina hesp û 

guhdirêjan(ker) ku birîndarên 
xwe pê xilas bikin. 

Baş bû hevalan karî çendîn 
hesp û guhdirêjan bona 
derbazkirina birîndaran peyda 
bikin. Me digel hezar zehmet û 
derdeseriyan wê şevê 

birîndarên xwe gihîjandin wî 
ciyê ku hatibû diyarîkirn. 

Ziyonîzm(zionism) 

Z iyonîzm navê Bizava Neteweyî a Cihûyan e, ji ber I 
li gor pirtûka pîroz a Tewratê, divêt hemû Cihûyên 
cîhanê yek bigirin û di Felestînê de akincî bibin û ew 
hêviya xwe ya kevin bi cî bînin. Zayon(Sion) navê 

çiyayekê ye ku dikeve başûrê rojavayê "Quds"ê û armanc li 
Ziyonîzmê hewldan û alîgiriya hemû Cihûyên cîhanê ji bo 
gihîştin bi wî cihî di Felestînê de ye. Di sala 1822'an a Zayînî de, 
bi sedema komkujiya Cihûyan, bizavek bi navê "Bilon" ji aliyê 
Cihûyan ve hate çêkirin û bû sedema vê yekê ku gellek Cihûyan 
bo Felestînê bişînin. Damezirênerê bizava Ziyonîzmê, 
rojnamevanekî Cihû yê Mecarî bi navê "Têodor Hirtizl" 
(Theodor Herzel) e ku piştî beşdarbûn di pêvajoya 
dadgehîkirina Dirîfos de, di sala 1894'an de li Parîsê û 
birêveçûna çend xwenîşandanên li dijî Cihûyan di wî bajarî de, 
bona rizgarkirina Cihûyan ji wê derbiderî û azaran, hizr û bîra 
çêkirina dewleteke Cihûyan anî holê. Yekem kongireya cîhanî a 
Cihûyan bona damezirandina dewleteke xweser li ser daxwazî û 
bangewaza Hirtizl, di sala 1897'an de li bajarê Bazil a Swîsê 
hate lidarxistin, di rastî de Ziyonîzm berhema vê kongireyê bû. 
Her wiha Hirtizl pirtûkek bi navê "Dewleta Cihûyan" nivîsî ku 
karî bi vî awayi bala hemû cihûyên cîhanê bo aliyê xwe 
rabikêşe û rêyê bo bizava Ziyonîzmê xweş bike. Di kongireya 
cîhanî a cihûyan de di sala 1897'an de, derheq cihê çêkirina 
dewleta cihûyan di nav endamên kongireyê de, pirsgirêk û 
nakokî pêk hat, lê kesek bi navê "Kîm Vayzmen"(Chim 
Weismann) û alîgirên wî, bi awayekî micid hewl didan ku 
dewleta han li ser erdê Felestînê bihê avakirin û belavoka 
"Balfor" jî ku di sala 1917'an de belav bibû, palpiştê nêrîna wan 
bû. Ji ber ku di belavoka han de dewleta Birîtaniyayê ji 
avakirina dewleta Cihûyan li ser erdê Felestînê piştevanî dikir 
ku eva jî weke serkevtineke mezin bo bizava Ziyonîzmê tê 
hesibandin. Piştî vê yekê Ziyonîztan gavên zêdetir avêtin daku 
cihû ber bi Felestînê koç bikin û erd, mal û milkê Erebên 
Felestînî ji wan bikirin. Piştî serkevtina Nazîsmê di welatê 
Almanyayê de û desthilatdariya Adolf Hîtler, bi sedema givaşa 
ku ji aliyê Hîtler û Ewropaya Rojihilat ve li ser cihûyan bû, koça 
cihûyan ber bi Felestînê zêdetir bû. Piştî şerê duyem yê cîhanê, 
avakirina dewleta Cihûyan bi awayekî micid derket holê û 
Rêxistina Neteweyên Yekbûyî di meha Çiriya Paşîn a sala 
1947'an de, pirojeya dabeşkirina Felestînê bo du beşên Erebî û 
Cihûyan pejirand û bi vî awayî yekem dewleta Cihûyan bi navê 
Îsraîl di meha Gulana sala 1948'an de ava bû. Her çend piştî 
avabûna dewleta Îsraîlê, alîgirên Ziyonîzmê gihîştin armancên 
xwe, lê çalakiyên vê bizavê bi dawî nehatine, di qonaxa niha 
de, bizava han hewlê dide ku dewleta Îsraîlê di warê aborî, 
siyasî û berfirehtirkirina desthilatê de li ser asta navneteweyî 
bihêztir bike. îro girîngtirîn navenda çalakiya alîgirên Ziyonîzmê 
di welatê Amerîkeyê de ye û beşa herî zêde a sermayedarên 
Cihûyên Amerîkayê ku aboriya sereke a welatê Amerîkayê di 
destê wan de ye, hevkariya bizava Ziyonîzmê dikin. Her wiha 
bizava Ziyonîzmê desthilateke zaf di nav dezgehên ragihandina 
Amerîkayê de heye û bi her awayî dikare bala raya giştî a wî 
welatî bo aliyê xwe rabikişîne û her wiha Ziyonîzm xwediyê yek 
ji bihêztirîn girûpên givaşê di Kongressa Amerîkayê û dezgehên 
hukûmetî ên wî welatî de ye. 

Çavkanî: (Ferhengî Ramiyarî Nîga) Azad Weledbegî 
(Danêşnamêyê Siyasî) "Politicial Dictionary" 

Daryûş Aşorî 







Agirî 


Hejmar 110, 5ê Gulana 2009^7 


CIVAK Û JÎN 


l’ê Gulanê, Têkoşîn Ji Bo Pêşerojeke Cuda 




Arif nadirî 


hatin avêtin û heta li bajarên Seqiz û 
Dîwandereyê jî, karkeran miaşê xwe 
wernegirtiye. 

Li gor raporekê ku "Çalakvanên 
parêzerê Mafê Mirovan" di çend rojên de 
belav kiriye, di sala borî de, 512 kedkar 
di dema karkirinê de jiyana xwe ji dest 
dane, 52 karker hatine binçavkirin û 29 
karkerên din jî hatine dadgehîkirin yan ji 
bo navendên ewlekariyê hatine gazîkirin 
û 19 biryar li dijî karkeran hatiye derkirin. 

Her li gor rapora çapemeniyan, di sala 
borî de miaşê 448222 kes ji karkeran 
nehatiye dayîn. Di vê derheqê de li gor 
belavoka "Mala Karker", di demsala 
zivistana (2009)de, 330 hezar kedkar ji 
kar hatine avêtin, bêy ku xwediyê 
bîmeya bêkariyê bin. 

Bi sedema siyaseta newekheviyê 
derheq Kurdistanê, pirsgirêk û arîşe çend 
qat zêde bûne. Ji aliyekê ve karker bi 
sedema nebûna alavên xweparastinê, 
nebûna girêbesta demdirêj, nebûna 
sendîkaya xweser a karkeran^ û ... 
dinalin, ji aliyekî din ve jî rejîma Îslamî a 
îranê li hember hewldana karkeran bo 


dabînkirina mafên destpêkî yên wan, 
gellek hestyar e û bi awayên hovane, 
karkeran serkut û bêdeng dike. 

Di vê derheqê de û di berebereya l'ê 
Gulanê, Roja Cîhanî a Karkeran, 28'ê 
meha Xakelêwe(17.04.2009), bi sedan 
kes ji çalakên karkerî û endamên 
malbatên wanji bajarê Sine, ji aliyê 
rejîma Îslamî a îranê ve hatine girtin. 

Lê karkeran bêy tu tirsekê, roja înê, 
01.05.2009'an, li bajarên Sine, Kirmaşan 
û Seqizê, Roja Cîhanî a Karkeran pîroz 
kirin. 

Her çend komek ji çalakvanên karkerî li 
bajarê Sine, di dema birêvebirina rê û 
resma l'ê Gulanê de hatin binçavkirin û 
bo girtîgehê hatin şandin, lê xebata 
berdewam ya karkerên Kurdistanê di 
çend salên dawiyê de û tekezkirina wan li 
ser daxwaziyên wan, nîşanderê hişyarî û 
vîna çîneke çewisandî ye ku dixwaze tirsa 
siyaseta mista hesin ya Komara Îslamî a 
îranê bişkîne û di tarîtî û zehmetê de 
bidirrîne. Hetaku di pêşerojê de, bihaya 
nan hemberî bihaya azadiyê nebe. 


Doma rûpela 4 'an... 

Ji bo tevgera Tamîl, rola Hindistanê pirr giring e. Hindistan ji aliyekê ve ji ber 
hesasiyetên hevwelatiyên xwe yên ji esla xwe Tamîl neçar e tayê Tamîlên "Sri Lanka" 
bigre, lê ji aliyê din ve tirsa hindê heye ku tevgera serbixweyîxwaz ya netewî ya Tamîl 
derbazî herêma "Tamil Nadu" bibe û rewşa hundir ya Hindê tevlîhev bike. Lewma 
Hindistanê heya niha di wê arêşeyê de car ev mil girtiye û car ew mil. Lê ji bo xelkê Tamîl 
li Hindistanê qedera hevçarenûsên wan li "Sri Lanka" hertim giring bûye. Salên 1980'an, 
herêma "Tamil Nadu" bû serekaniya bingehîn ya alîkariya pere û çekan ji bo tevgera Tamîl 
li "Sri Lanka". Hindistanê sala 1991 hewlek ciddî da ku dê alîkariyê bide rawestandin. Lê ji 
bo ku Tamîlên xwe razî bike, kete navbera tevgera Tamîl û dewleta "Sri Lanka" û 
agirbesek da pejirandin û sala 1987 taximek hêzên çekdar ji bo navbeynkarî û parastina 
ewlekariyê şande herêmê. Lihevhatina aştiya navbera tevgera Tamîl û "Sri Lanka" ya bi 
navbeynkariya Hindistanê gihîştibû encamê, ji bo demek kin dengên çekan birrî. Lê ne 
soza dewletê ya bihêzkirina otonomiya herêmî hate cî û ne jî soza tevgera Tamîl ya ji bo 
danîna çekan. Dema serbazên Hindî ketin herêma Tamîlan, tevgera Tamîl bi awayekî fermî 
bi wan re şer dest pê kir. Paşan bi navbeynkariya Norwêjê agirbes çê bû, lê dubare şer 
dest pê kir. Ji wê demê ve car şer car agirbes û aştî tê herêmê, lê heya niha çi çareserî çê 
nebûne û şerê wê dawiyê hêviya çareseriyek lezgîn hê dûr dike. 


piştî derbazbûna 123 
salan bi ser 
xwenîşandana 
karkeran anku di roja 
l'ê Gulana 1886'an a 
Zayînî li bajarê Şîkago 


a Amerîkayê, karkerên cîhanê niha jî bi 
tawana daxwaza mafên xwe yên berheq 
û rewa, bi girtin û kuştinê re berbirû 
dibin, heta li Komara Îslamî a îranê, 
karkeran mafê rêzgirtin ji Roja Cîhanî a 
Karkeran nîne. 

Sala borî ji bo qata karker, li îranê û 
Rojhilata Navîn, saleke dijwar û 
pirrasteng bû. Bi awayekê ku destpêka 
sala 1387'an a Rojî(21.03.2008), tevî 
derxistina 50 hezar karkerên girêbestî 
hevdem bû. Piştî vê yekê, roja 
30.04.2008, bi dehan kedkar li bajarê 
Sine hatin girtin û rastî cezayên girtîgeh 
û îşkencê hatin, di nav wan karkeran de 
çalakên karker yên jin jî dihatin 
xuyakirin, weke Şîwa Xêrabadî û Sûsin 
Razanî, ku ew jî ji aliyê dadgeha Şoreş a 
bajarê Sine ve, bi cezaya zîndan û lêdana 
qemçiyan hatin mehkûmkirin. 

Ji aliyekî din ve bi sedema xirabbûna 
rewşa aborî û pîşeyî a parêzgeha 
Kurdistanê, asta bêkariyê di wê 
parêzgehê de roj bi roj jorde diçe û 
rejîma Îslamî a îranê jî ne tenê tu alîkarî 
û sermayeguzariyên mezin nekiriye, 
belkû bi piraktîzekirina siyasetên şaş û 
nezanistî yên aborî ji aliyê dewleta 9'an 
(kabîneya Ehmedî nejad) ve, yê bûye 
sedem ku çend fabrîka û kargehên biçûk 
yên deverê bi tevahî bihên daxistin. Bo 
mînak di sala 1387'an(2008) a Rojî de, 
fabrîkaya Ristin û raçandina Kurdistanê, 
şîrketa pîşeyî a ristina Rojavaya 
Kirmaşanê, Şîrketa Atîla Ortopêd, 
Kanzaya Zêr ya Kurdistanê, Bendava 
Çiraxweys a Seqizê û hwd..., tûşî 
mayepêçiyê hatin û bi giştî 2555 karker li 
wan çend cihan îşare pêkirî de betal û 
bêkar bûn. Eva di demekê de ye ku 
pirraniya karkerên şaredariyan ku bi 
awayê girêbesta demkî dixebitîn, ji kar 

Jordeçûna Asta Celteya Dil Di Nava Ciwanên Jêr 30 Saliyê Li îranê 


S erokê Civata Atriskilrozê 
ragihand ku asta nexweşiyên dil 
weke celteya dil di nava 
ciwanên jêr temen 30 saliyê di îranê 
de jorde diçe. Eva jî di haleke de ye ku 
nexweşiyên dil di welatên pêşkevtî ên 
weke Amerîkî û Ewrûpaya Rojava de 
dibe sebebê mirina kesên jordeyî 
temenê 70 saliyê. 

Dr. Mihemedriza Mihemedhesenî di 
hevpeyvînekê de tevî ajansa MEHR' 
tevî ragihandina nûçeya han got: 
Herçend ku serhejmariyek rast û drust 
divê derbarê de li îranê tune, lê 
belgeyên heyî û berçav ji bo min û gişt 


hevkarên min eşkere dikin ku hejmara 
ciwanên ku tûşî kirîza han dibin, roj bi 
roj zêdetir dibin. 

Li gor serhejmariyên Wezareta 
Jendurustiyê, nexweşiyên dil di welatê 
îranê de yekemîn sedema mirina 
îraniyan tê nasîn û salane pitir ji 300 
hezar Îranî dibin goriyê vê nexweşiyê. 

Serokê Civata Atriskilrozê, herwiha 
zêde kir ku tûşbûna ciwanên jêr 30 salî 
û hinek caran 23 heya 24 salî bi 
nexweşiyên dil weke celteya dil cihê 
nigeraniyê ye, li halekê ku seba 
encamdana çalakiyên bi cî û hewce di 
welatên pêşkevtî de, pirsgirêka han 
heya astekê çareser bûye û temenê 



kesên ku tûşî 
70 saliyê ne 


Mamostayên Xwendingehên Dest Merîwanê Dane Gireva 



:eya dil dibin, jordeyî 

♦ 


/Vl /V /V 

ibune 


oja duşem, 27.04.2009'an, 
pirraniya mamostayên 

xwendingehên bajarê Merîwanê, dest 
dane gireva nerazîbûnê. 

Mamostayên xwendingehên bajarê 
Merîwanê, serbarê amadebûn di 
xwendingehan de, xwe ji dersgotinê 
parastin. 

Her wiha qirar e bervara 
28.04.2009'an, hemû mamostayên 
xwendingehan bi awayekî seranserî 
gireva nerazîbûnê birêve bibin û li 



gor daxuyaniya Navenda Sinfî a 
mamostayan, heya cîbicînebûna 
daxwaziyên wan, dê gireva xwe 
bidomînin. 


Hêjayî gotinê ye ku li pirraniya 
bajarên Kurdistan û îranê, gireva 
mamostayan bi awayekî sivîl birêve 
çûye. Her wiha^ komek ji çalakên 
mafê mirovan li îranê di vê derbarê 
de ragihandin ku gireva han li 
bajarên Tehran, Kerec, Şehriyar, 
Robatkerîm, Reşt, Hemedan, Sine, 
Kirmaşan, Elîgûderz, Miyanduav, 
Seqiz, îlam, Dîwandere, îsfehan, 
Meşhed, Bucnûrd, Bender Ebas, 
Şîraz, Erak, Melayir, Erdebîl û her 
wiha di gellek bajarên din de birêve 
çûye. 


Devera Bêlewar A Kamyaranê Bi 
Tevahî Hatiye Mîlîtarîzekirin 

Hêzên çekdar yên Sipaha Pasdaran a rejîma Îslamî a 
îranê, devera Bêlewar a bajarê Kamyaranê, bi tevahî 
mîlîtarîze kirine. 

Sipaha Pasdaran li devera Bêlewar ku di navbera 
bajarên Kamyaran û Merîwanê de hilketiye, li pirraniya 
gundan û bilindahiyan, binkeyên leşkerî çê kirine. 

Her wiha Sipaha Pasdaran li gundê "Geşk"ê heya nêzîkî 
bajarê Merîwanê, çendîn binke û cihên lêgerînê ava 
kiriye û di nav gund de jî nexweşxaneyekî sehrayî çê 
kiriye. 

Hêzên Sipaha Pasdaran gundê "Zemangirîve" jî xistine 
bin dorpêça xwe. 

Hêjayî gotinê ye ku pirraniya wan hêzên ku di wê 
deverê de cihgir bûne, cil û bergên Kurdî lixwe kirine û 
hatin û çûna xelkê deverê xistine bin kontrola xwe. 

Mîlîtarîzekirina devera Bêlewarê û serederiya dijîmirovî 
a hêzên Sipaha Pasdaran digel xelkê, yê bûye sedema 
bêzarî û nerazîbûna xelkê wê deverê. 


Kasibkarekî Kurd Li Şinoyê 
Hate Kuştin 

__ Şeva çarşem, 22.04.2009'an, hêzên çekdar yên rejîma Îslamî 
a îranê, li cihek bi navê "Xergedaşan" li derdora bajarê Şinoyê, 
êrîş kirin ser komek kasibkaran ku di encam de kasibkarekî Kurd 
bi navê "Seyîdseîd Elewî" temen 50 salî, xelkê gundê Şawanê ser 
bi bajarê Şinoyê û akinciyê gundê "Taçînavê", jiyana xwe ji dest 
da. 

Seyîdseîd Elewî ji rêya têledarî û kasibiya ser sînoran, debara 
malbata xwe dabîn dikir. 

Hêjayî gotinê ye ku navhatî birayê du şehîdên rêya rizgariya 
Kurdistanê bi navên Seyîdenwer û Seyîdmihemed Elewî bû. 


Kasibkarekî Kurd li Selmasê Ji Aliyê 
Hêzên îranê Ve Hate Kuştin 

^ Roja çarşem, 29.04.2009'an, kasibkarekî Kurd bi navê 
Bextiyar, xelkê gundê "Hêştirak" li devera Şipîran ser bi bajarê 
Selmasê, ji aliyê hêzên rejîma Îslamî a îranê ve hate kuştin. 
Hêjayî gotinê ye ku xelkê Kurdistanê bi sedema bêkarî û bi neçarî 
dest bi karê bixeter li ser sînoran d[kin ku salane dehan kes ji 
kasibkarên Kurd ji aliyê hêzên rejîma Îslamî a îranê ve tên kuştin. 










Agirî 


ÇAND U HUNER 


Hejmar 110, 5ê Gulana 200 9^T 


RUMETA MIROV 


ADAR JIYAN 
adarjiyan@mynet.com 



H er mirov, ji ber mirovbûna xwe 
xwedan rûmet, rêzdar û girambar e. 
Belê, pesindetî, hurmetdarî an jî 

bêgiramî û rêznezaniya mirov di destê 
mirov bi xwe de ye. Yanî her mirov qelend 
û buhayê xwe bi destê xwe dibire. Çawa ku 
mirov du tovên dijber; ên jiyan û mirinê li 
nik hev belê di xwe de dihewîne, bi heman 
awayî hest û raman, bizav û tevgerên erênî 
û neyinî bi xwe re hildigire û dibe sedema 
bêqîmetî an jî qîmetdariya xwe. 

Albert Camûs dibêje : 

"Heyinê ku dikaribe nirx û wateyê bide 
xwe, tenê mirov e." 

Bêguman rast e, belê çi ye ku her mirov 
bizanibe xwe nas bike û nirx û wateyê bide 
mirovbûna xwe. Helbestvan û fablnûsê 
Fransî "La Fontaine" jî vê yekê bi vî awayî 
tîne zimên "Tiştê ku mirov bala xwe bidiyê 
û yê sereke ew e ku mirov xwe nas bike." 

J. Rousseau derbarê vê yekê de wiha 
dibêje: "Her tişt di destê mirov de bênirx û 
çilviran (bêesl) dibe." Rast e belê bi ya min 
hinekî kêm gotiye, lewre; her tişt di destê 
mirov de binirx û payebilind jî dibe. Bi 
kinayî her tişt li gora vîn, bizav û kesayetiya 
mirov dirûv digire. Derbarê vê yekê de 
rîwayeteke olî (îslamî) ya balkêş heye. Li 
gora gotegot û çavkaniyên îslamî, Xwedê 
Teala, di hedîseke qudsî (qisepêdana 
navbera Xwedê û Pêxember) de, Xwedê ji 
deng li qasidê xwe dike û dibêjiyê : " Ey 
peyamberê min (Muhammed) ! Gava ku 
min, ajal xuliqandin tenê, min çil (nefs) da 
wan. Ku min firîşte xuliqandin, min, tenê 
hiş û aqil da wan. Belê gava ku min mirov 
quliqand, min hem nefs (a heywanî) hem jî 
hiş û aqil (ê firîşteyî) da yê. Heke nefsa 
mirov serdestî hiş û aqilê wî/ê bibe û wî têk 
bibe, dê ew ji ajalên çar ling kêmtir û 
sernewqtir bibe; na heke ku hiş û aqilê 
wî/ê serdestî nefsa wî/ê bibe û wî/ê têk 
bibe, îcar dê ew ji firîşteyên nûranî jî 
firazwertir û rûmetdartir bibe." 

Ne tenê ol; çi raman, bîrdoz, feraset û 
nêzikayîtêdanên ku hene, tev mirov wekî 
navend û riknê hemû heyîn û hêjahiyên 
dinê dibînin. Her çend ku ev yek ji aliyê 
teorîk ve wekî girîng û manîdar hatibe/bête 
dîtin jî, di karvaniya jiyanê de gelekî qels 
maye/dimîne û zêde sîtavî tevger û bizavên 
civakî û takekesî nebûye/nabe. Jixwe ku ne 
wisa bûna, dê ji mêj ve mirovahî gihîştiba 
merhaleyeke payebilind û şareza. Bi rastî 
mirov dikare bibêje bi tevayî mirovahiyê hê 


peresîn û geşedaniya xwe ya komelayetî 
temam nekiriye. Çimkî mirov ne tenê 
heyineke ajalî (biyolojîk an daringî) ye. 
Aliyê wî/ê yê arişî, giyanî, hestiyarî û 
ramanî jî heye. Mirov bi gellek xislet û 
taybetmendiyên xwe digihîje asta 
mirovbûnê. Gava ku yek an jî çend 
taybetiyên mirovî di mirov de peyde nebin, 
dê gellek hêman û taybetiyên mirov ên din 
jî nîvco bimînin û mirov ji têkûzbûniya xwe 
bi dûr bikeve. Heta serwer û zoranên dinê 
ne. Pergalên cîhanê û çerxên jiyanê, li gora 
hest û ramana wan têne damezrandin û 
zivîrandin. Belê mixabin hê jî ew negihîştine 
asta mirovbûn û mirovatiyê. Gelo çima ? 
Lewre, qedr û qîmetê, nirx û hêjahiyê nadin 
tu mirovan û tucar nakevin heyra mirov û 
mirovahiyê. Her yek ji wan wekî navgîneke 
candar a pergal û sazûmanên neçê, hatine 
peywirdarkirin. Hertim bêyî (li derveyî) vîna 
xwe tevdigerin. Ji aliyê kesên derveyî wan 
nîr û hevsar di stûyê wan de hatiye danîn. 
Û bi hêsayî bi her hêlê ve têne beralîkirin û 
dezgînkirin. 

Dibe ku her mirov nikaribe her car bibe 
xwediyê vîn û tevgereke azad an 
helwesteke têkûz û serbixwe. Belê di her 
demê de, her mirov dikare merc û 
derfetên xwe bide zorandin û bi awayekî 
bêlêçûn (bêmesref), dil û mêjiyê xwe bi 
hest û ramanên têkûz û mirovî bixemilîne. 
Her çend ku tê gotin ku bê dirav û aborî tu 
tişt pêk nayê an bidest nakeve, dîsa jî ji do 
heta îro yên ku nav û dengê xwe bi tîpên 
zêrîn li rûpelên dîroka mirovahiyê neqş 
kirine, ewqasî ne xwedî mal bûne. 
Berevajiyê wê, ewên xwedî mal, tucarî û di 
tu deman de jî bi awayekî mayînde belê bi 
qandî yên xwedî vîn, nebûne xwedî rûmet û 
nav û deng venedane. Ne ku em rabin bi 
hest û ramanên razdar(mîstîk) tevbigerin 
an aboriyê di ser guhê xwe re bavêjin. Na. 
Çimkî di cîhana me ya îroyîn de 
hilmistandin û hilmdayîna mirovan jî 
girêdayî aboriyê û rewşa wan a daringî 
dirûv digire. Diviyabû ku aborî di suxreya 
mirov û mirovahiyê de bûna, belê mixabin 
îro mirov û mirovahî di suxreya aboriyê de 
ne. Divê baş bête zanîn ku aborî ji bo 
pêşerojeke mirovî û jiyanî bûye navgîneke 
jênager. 

Wekî gotina dawî ku P.Syrus jî dibêje: "Yê 
ku rûmeta xwe winda bike, tiştekî wî/wê yê 
ku winda bike namîn. 


Kaniya He/bestan 


Soz 



Berî ku jiyan li ber 
Çavê min melûl bibe, 
te digo ezê agir berdim 
serê mûman û bişewitînim, 
u bikim rohnî berdim nav kêlên 
evîna te, 
ji bo ku hestê 
te di navda xwe bi dilê 
sosinan ra bixuşînin. 

Berî ku ez ji sozan 
hêvî bikim, û dilê xwe bi 
ewrên bê baran xweş bikim. 
Kifarata hêviyên min 
Li ber sozê qurmiçî 
Bê serî diperpitîn. 

Min go belkî te wê 
A ber dilê min bixemlîne. 

Min nizanîbû ku çîrokên te 
Wê ciwaniya min bixapîne. 

Min nizanîbû ku wê narvîna 
Min desma reş girêde. 

Min nizanîbû ku wê soz 
Bervajî bibin û kerasê 
Derewan li xwekin. 

lll’mîn salvegera Rojnamegeriya Kurdî 



Azad Kurdî 


Roja 22'yê 
2009'an, 


Nîsana 


l Rojnamegeriya Kurdî 

'bû 111 salî. Sed û 
yazdeh salan berî 

niha û di 22'ê Nîsana sala 1898'an de, 
Miqdad Midhed Bedirxan li bajarê 
Qahîreya Mîsrê yekemîn rojnameya 
Kurdî bi navê KURDISTAN der kir ku 
weke yek ji destkevtên herî girîng ên 
ronakbîriya neteweyî ji bo Kurdan tê 
hesibandin. 

Derkirina yekemîn rojnameya Kurdî ji 
aliyê rewşenbîrê zana û navdar yê 
Kurd, Miqdad Bedirxan ve, ew jî di wê 
rewş û serdema dîroka siyasî a cîhanê 
de, gavek girîng û dîrokî bû ku 
karwanê wê şop û rêbaza pîroz niha jî 
her dom dike. Di van 111 salên borî 
de, rojnamevanên Kurd bi rêya 
rojname û çapemeniyên din û amûrên 
din ên ragihandinê ve karîne gellek 
xizmetên mezin û bihagiran bi prosesa 
rewşenbîrî û neteweyî a Kurdan bikin û 
ew rêbaza ku Miqdad Bedirxan li ber 
Kurdan danî, bidomînin û ji vê rêyê ve, 
Kurd jî mifahê ji rojname û 
çapemeniyan bistînin û di warê 
zanyarîdan û hişyarkirina civatên xelkê 
de bikar bînin. 

Bêguman pirojeya derkirian yekemîn 
rojnameya bi Kurdî ji hûrbînî û 
ronakbîriya bîrmendê Kurd, Miqdad 
Bedirxan çavkanî digirt û wî bi başî 
hest bi valahiya hebûna çapemenî û 
ragihandinê ji bo Kurdan kiribû û bi 
başî hest bi bandora vê amûra girîng a 
ragihandinê bona pêşdebirina seha 
neteweyî û şiyarkirina xelkê Kurd bona 
pêşveçûna civaka Kurdî kiribû. Ew kar 
tenê ji mirovekî welatparêz, pêşverû û 
fîdakar çêdibû ku wî karê mezin dest 
pê bike û serbarê asteng û dijwariyan, 
dehan hejmaran biweşîne, piştre 
endamên din ên malbata Bedirxaniyan 
rêç û rêbaza wî domandin û di 
qonaxên cur bi cur de, di warê 
rojnamegeriya Kurdî de jî xizmet kirin. 
Ji ber ku heta wê demê jî Kurd ne 
xwediyê rojname û çapemeniyan bûn. 
Di halekê de ku zêdetirî 300 salan berî 
wê demê, neteweyên din yên cîhanê 
bibûn xwediyê rojname û belavokan. 

Derketina Rojnameya Kurdistanê bû 
xala guhertinê di bizava rewşenbîrî û 
neteweyî a Kurdan de û bû destpêkek 
nû û afirandinek mezin ku Kurd bi rêya 
pênûsê ve bikarin derd, êş û elemên 


xwe û rewşa bindestî û zilm û 
çewisandina li ser xwe bînin ziman û 
hişyariya gel di nava civakê de 
berfirehtir bibe. Heke mirov bibêje, ew 
gava ku zanayê navdar, Miqdad 
Mîdhed Bedirxan 111 salan berî niha 
avêt, şoreş û renesansek bû, mirov 
kêm negotiye. 

Kurd her sal wê rojê weke Roja 
Rojnamegeriya Kurdî pîroz dikin, ji ber 
ku rêz û hrumetê ji vê gava bi bandor 
û dîrokî a Bedirxanê navdar bigirin û 
bibîr bînin. Bedirxan armanca 
rojnameya KURDISTAN'ê bi vî awayî 
dinivîsîne: "Di dinyayê de çiqas 
Misilman hebin, di gund û bajarên 
hemûyan de dibistan û rojname 
hene, bûyerên Ku li dinyayê 
diqewimin, di wan rojnameyan de 
têne nivîsîn, lê mixabin ku Kurd ji 
rojnameyan bêpar in û nizanin di 
dinyayê de çi diqewime, gelek 
tiştan winda dikin '. 

Ji wê rojê virde ku hîmê 
Rojnamegeriya Kurdî bi destên pîroz ê 
Miqdad Mîdhed Bedirxan hate danîn û 
Kurd bûn xwedî rojnameyê, karwanê 
rojnamevaniya Kurdî serbarê gellek 
asteng û dijwariyên neyar û dijminên 
Kurdan her berdewam û bêwestan 
xebata xwe domandiye. Lê hêj gellek 
maye ku bigihîje ew norm û 
standardên ku ragihandin û 
çapemeniya cîhanî heye û ew xewn û 
xweziyên ku Bedirxanê nemir bi fikr û 
ramana xwe ya kûr dest bi xebatê kir, 
hêj nehatine cî, ji ber ku çarenivîsa 
Kurdan bi giştî hêja negihîştiye wê astê 
ku bikare bi ser çarenivîsa xwe de zal 
be û serweriya Kurd di destê kurd de 
be. 

Miqdad Mîdhed Bedirxan bi armanca 
gihandina dengê gelê kurd û 
hişyarkirina Kurdan Rojnameya 
KURDISTAN'ê weşand û gelê Kurd heta 
îro jî bi heman armancê têkoşîna xwe 
didomîne. Lê niha hem qonaxa xebata 
Kurdan û hem jî serdem guheriye. 

Serbarê vê yekê ku sed û yanzdeh 
sal bi ser derçûna yekemîn rojnameya 
Kurdî ya bi navê KURDISTAN dibihure, 
lê bi pêşveçûna zanist û teknolojiyê, 
roj bo rojê Rojnamegeriya Kurdî jî pêş 
ketiye û niha dehan televîzyon, radyo, 
rojname, kovar û ajans û malperên 
înternetî ên Kurdî weşanê dikin û 
xizmetê bi ziman, çand, civak û 
nasandina doza neteweyî û deng û 
hawara Kurdan bi dinyaya derve û 
hişyarî û zanyarîgihandin bi kurdan 


xebatên xwe didomînin. 

Ji bilî Başûrê Kurdistanê ku Hikûmeta 
Herêma Kurdistanê ava bûye û 
rojnamegeriya Kurdî bi azadî û serbest 
weşanê dike, lê hêj li 3 parçeyên din 
ên Kurdistanê, rojnamegeriya Kurdî 
tevî asteng û qedexeyên dijwar berbirû 
ye. Girtin, binçavkirin, lêdan, îşkence û 
îdama rojnamevanan li îran, Turkiyê û 
Sûriye bi xurtî ji aliyê her sê dewletên 
desthilatdar dimeşe û kesên ku bi karê 
rojnamegeriya Kurdî a serbixwe û bi 
ramaneke neteweyî re mijûl in, rastî 
dijwariyên jor tên. 

Li Başûrê Kurdistanê niha bi sedan 
rojnamem, Heftîname, Kovar, 
Televîzyon, Radyo û malperên înternetî 
ên Kurdî weşanê dikin û ji ber hebûna 
wê desthilata Kurdî û neteweyî, bi 
awayekî berfireh medya û ragihandina 
Kurdî pêşde diçe. Lê her sê parçeyên 
din ji ber bindestbûna Kurdan û 
sîstemên dîktator û zordar û dijberî tevî 
ziman, çand û nasnameya neteweyî a 
Kurdan, hemû liv û çalakiyek serbixwe 
û azad di vê derbarê de qedexe ne. 
Zext û zordariyek zaf li ser 
rojnamevanên Kurd heye û karê 
rojnamegeriyê bi dijwarî û zehmet tê 
meşandin. Nemaze rojnamevanên Kurd 
ên ku li ser mafê diyarîkirina çarenivîsa 
neteweyî, zulm û zorariya li ser 
Kurdan, pirsa kurd bi giştî û nemze 
mafên siyasî, aborî, civakî û çandî ên 
Kurdan ku di Carnameya Gerdûnî a 
Mafê Mirovan de hatine, dinivîsin. 

Di wan 111 salên borî de, qonaxa 
pêşketin û geşandina rojnamegeriya 
Kurdî li Kurdistana Rojhilat vedigere bo 
serdemê zêrîn û dîrokî ê Komara 
Kurdistanê ku di 11 meh ji 
desthilatdariya kin û kurt a Komara 
Kurdistanê de, dehan rojname, kovar, 
pirtûk û weşanên fermî ên cuda cuda 
hatin derxistin û Rojnama KURDIŞTAN 
organa Komîteya Navendî a PDK îranê 
ku niha jî xebata xwe a rojnamegeriyê 
didomîne, dihat weşandin. 

Li îranê ji ber ku 30 sal e rejîmeke 
dîktator û ne demokratîk û dijî kurd 
desthilatdariyê dike û maf û azadiyên 
berheq û demokratîk ên Kurdan tên 
înkar û binpêkirin, rojnamgeriya Kurdî 
bi xurtî û berfirehî di bin siyaseta 
qedexeyê de ye û tu weşan û 
belavokek azad û serbest a Kurdî nahê 
dîtin ku bibe dengê xwestek û 
daxwaziyên gel. Lewra pirraniya 
rojname, kovar, televîzyon û radyo û 
malperên Kurdî ji aliyê rêxistin û 

partiyên siyasî ên Kurdî li derveyî 
sînorên Kurdistanê tên weşandin ku ew 
jî bi tevahî li Kurdistana îranê qedexe 
ne. Di van çnd salên borî de ku çend 
kovar û heftîname bi Kurdî-Farsî û di 
çarçoveya yasayên dewletê û di bin 
çavdêriya wan de dihatin weşandin, bi 
giştî hatine qedexekirin û xebatên wan 
hatine rawestandin. Medyayên din ku 
weşanê dikin, hemû dewletî ne û 
propagandatiyê ji bo dewletê û 
siyasetên wê dikin. 

Li îranê di van çend salên borî ew 
belavokên ku bi Kurdî - Farsî dihatin 
çap û belavkirin, yek bi yek hatin 
daxistin. Serbarê vê yekê ku ew ne 


azad û serbest bûn û nedikarîn ku 
hemû ew mijar û nivîsarên ku pêwîst 
dizanîn. biweşînin, lê bi hêcet û 
mihaneyan ew qedexe kirin û ew 
rojnamevanên ku di wan rojname û 
belavokan de kar dikirin, di bin 
lêpirsînan de ne û hinek jî hatine girtin 
û cezayê giran ên girtîgehê bi ser wan 
hatiye birrîn. Bo mînak mirov dikare 
qala Ednan Hesenpûr, rojnamevanê 
serbixwe yê belavoka ASo bike ku 
cezayê îdamêkirinê bi ser de hatiye 
sepandin. Niha jî dosyaya dehan 
rojnamevanên Kurd ku di belavokên 
ROJHELAT, KEREFTÛ, PEYAMÊ 
MERDOM û wd... de dinivîsandin û 


dixebitîn di dadgehan de bi dawî 
nehatine û rojnamegerên Kurd 
berdewam ji bo mehkemeyan tên 
vexwendin. 

Di lll'mîn salvegera Rojnamevaniya 
Kurdî de, hewce ye her kurdek serê rêz 
û hurmetê li hember ruha nemir û 
herdem zindî yê Miqdad Midhed 
Bedirxan, pêşengê xebata rewşenbîrî û 
rojnamevanî a Kurdî û hemû malbata 
Bedirxaniyan bitewînin û silavên emeg 
û wefadariyê ji bo wê malbata mezin 
bişînin ku tovê rewşenbîriya Kurdan 
çandin û niha jî karwanên 
rojnamegeriya Kurdî bi vî tovê wan 
bûye û berdewam digeş 


STRANEK PESIN JIVE ROJE RE ♦ 


=0 



Konê Reş 


Her roj em kar û barên 
xwe dikin... Her roj em 
hev dibînin û di kêleka 
hev re derbas dibin.. 
Carna silavê li hev 


dikin, bi hev re xeber didin û carna ji ber 
qerebalix û xirecira kolanê, bargiraniya 
lazimyên rojane, em di ber hev re derbas 
dibin bêyî ku em silavê li hev bikin... Her 
roj navê bav û kalikên me li ser zimanê 
me ye, em pesnê xwe bi wan didin û xwe 
bi wan paye dikin... 

Her roj xelkên me kar û barên xwe 
dikin; Hin firax û miraxên xwe tev didin, 
kom dikin, karê xwe û çûna Şam, Heleb 
û Beyrûtê dikin.. Hin, tevî zarokên xwe 
derdikevin seyrangehan.. Hin bazirganiya 
xwe dikin.. Hin e'rebokên xwe pal didin û 
bang dikin; Werin bacana, xiyara û 
petata.. Li cihekî jî çend karker avaniyekê 
ava dikin.. Gundiyek jî sîtilek mast û 
kîsek di destê wî deye, bi lez di sikakê re 
derbas dibe.. 

Hecî Osê jî, berjorî asman dibe, tika û 
lava ji Yezdan dike ku baranê bibarîne û 
dibêje; ku ger vê heftiyê baran nebare, 
wek salên derbasbûyî wê bibe xela û wê 
welatiyên me koçber bibin... 

Erê, her yek ji tûrikê xwe xeber dide 
û hay û bayê kesî ji vê rojê nîne. Ev roja 
ku pêwendiyên me û gotinên kurdî yên 
nivîskî bi hev re hatin hûnandin û 
girêdan.. Ev roja ku em têde bûne xwedî 
rojname.. 

Erê, îro em bi gotinan bi hev re dijîn, 
gotin dihêlin ku pêwendiyên me ji hev 
qut nebin.. Ew gotin xweş bin an nexweş 
bin... Bi dengekî bilind bin an bi dengekî 
nizim bin... Em di wan gotinan de fikirî 
bin an piştî xeberdanê em di wan de 
fikirîbin... (Qenckiro bi xwe kiro, 


xerabkiro bi xwe kiro..), (Li serê cara hêr 
hêr meke, tiştê bi te nexweş bi hevalê 
xwe meke...) 

Û wiha, em di kolan û sikakên kevin 
û gemorî re derbas dibin... Ew kolanên 
ku berî me gelek kes di wan re derbas 
bûne û xwestine rexên wan yên din 
bibînin û nas bikin bê çi nûbûn li wî rexê 
wan heye... 

Belê, ez xweş bawerim ku gelek 
tiştên xweş û veşartî di wî rexê kolanê de 
hene.. Pêwîste em li wî rexî bigerin, di 
rêke dûz û berfireh re, a ku hêj em têre 
ne meşyane, bimeşin û li cihekî aram, 
bêdeng û xemrevîn rast bên.. 

Erê gelek ji bo vê rojê mirine, canê 
xwe kirine gorî... Werin em ji navê wan 
re bilîlînin, gurzên gulan ji wan re bikin 
diyarî.. Ewên ku ev roj nîşanî me kirin û 
hiştin em bigihêjin vê qunaxê... Ewên ku 
di sirgûnê de, di bin şert û mercên çetin 
û dijwar de, tîp danîn ser tîpan, pir di ser 
çeman re bilind kirin, xaka bor bi 
pênûsên xwe xepartin, gul, kulîlk û 
Nêrgiz ji me re çandin, diyarî me kirin û 
gotin: (Kurd ji gelek qewma zêdetir 
xweyî hiş û zeka ne, camêrin, di 
dînê xwe de rast û qewîn e. Xurrtin 
û dîsa wek qewmên dî ne xwendan 
e, ne dolimendin. Dinyayê de çi 
dibe, cîranê wan Misqof çawa ye, 
wê çi bike nizanin. Loma riya Xwedê 
de min ev cerîdeya ha nivîsî, bi îzna 
Xwedê te'ala paş niho her pazdeh 
roja de carekê, ezê cerîdeyekê 
binivîsim. Navê wê min kiriye 
(KURDISTAN), vê cerîdeyê pêde ezê 
behsa qenciya ilim û me'arîfeta 
bikim, li kûderê mirov die'lime, li 
kûderê medrese û mektebên qenc 
hene, ezê nîşa kurda bikim. Li 
kûderê çi şer dibe, dewletên mezin 
çi dikin, çawa şer dikin, ticaret çilo 



dibe, ezê hemiya hekat bikim. Heta 
niho kesî cerîdekî holê nenivîsiye, 
ev cerîdeya mina ha ya e'wilî ye... 
Gelî ûlemayên Kurda çawa hûn 
we'iz û nesîheta nimêjê didin, welê 
dive, hûn mîr, axa û kurmancan 
dinasin, wan teşwîqa zanîna ilim û 
me'reîfetê bikin, riya qenc nîşa wan 
bikin, hekî hûn wê nekin, gunehê 
hemiya stûyê we ye...) 

Mîr Miqdad Medhet Bedirxan: 
Rojnameya Kurdistan, 22/04/1898, 
hejmar(l) 

Stranek pesin ji berxwedana gotinê 
re... Stranek evînê ji vê rojê re.. Silav û 
stranek pesin ji vê qunaxê re... Ji ilim û 
zanînê re, ji hezkirin û mirovahiyê re, ji 
pesin ji qenciyê re, ji evînê re.. Evîna ku 
ji her gotinê mezintir e, ji her sînorî 
firehtir e, ji hezkirina jin, zarok û welat bi 
hêztir e.. Evîna ku me ji şînê diparêze, 
geşbîniyê di hinavê me de diçîne.. Erê, 
gotin ronahiye û siya evînê gotine.. 

Bi vê helkeftina pîroz, roja pîroz, di vê 
buhara rengîn de, mirov dikare her tiştî 
bike û dest bi her gotinê bike.. Li ber 
dergehê vê rojê, vê qunaxa nû, werin em 
bi hev re stranek evînê bibêjin, bi hev re 
bilivin, bi pêş de herin û di bin tava 
heyva vê nîsanê de govend û dîlanê, ji 
roja rojnamegeriya Kurdî re bigerînin.. 

Mirov du caran gulan dike diyarî, di 
şîn û şadiyê de.. Berî heyvekê, li ser 
daxwaza hin hogiran, min çend kulîlk ji 
mirovekî nesax û têkçûyî re kirin diyarî... 
Va îro ez gurzek gul ji pêşeng û lehengên 
rojnamegeriya Kurdî re, bi herdu destan 
pêşkêş dikim û bejna xwe ji wan re 
ditewînim. 

Dawî dibêjin: Hevalno! Cejna we pîroz 
be û stranek pesin ji vê rojê re. 








Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 

îranê Pileya 181 Ya Azadiya 
Çapemeniyê Di Cîhanê De Heye 

Navenda 
Lêkolîna 
Medya û 
Çapemeniyan 
"Freedom 
House" (Mala 
Azadiyê), bi 
hilkevta 3'ê 
Gulana 

2009'an, Roja 
Azadiya 
Çapemeniyê, 
raporek nû 
belav kir û 

ragehand ku îran di nava 195 welatên cîhanê de, pileya 181 heye. 

Di rapora nû a vê navendê de, îran di nava 19 welatên Rojhilata 
Navîn û bakûrê Afrîqa de, di warê rewşa azadiya çapemeniyê de di 
pileya 17'ê de cî girtiye. 

"Freedom House" di berhevkirina raporên xwe ên derbarê azadiya 
çapemeniyê di cîhanê de, sê pîvanên siyasî, aborî û hiqûqî berçav 
digire. Vê rêxistinê di rapora xwe ya nû de renxe ji rewşa azadiya 
çapemeniyê di cîhanê de girtiye. 

Çend rojnamevanên Kurd niha di girtîgehên Komara Îslamî a îranê 
de ne ku cezayê îdam û hepsên giran bi ser wan hatine birrîn. Bo 
nimûne Ednan Hesenpûr, Mihemedsidîq Kebûdvend, Mesûd Kurdpûr, 
Ebas Celîliyan, Kawe Cewanmerd, Behmen Totonçî û. 

- ♦ - 

DTP’yiyan Dest Dan Gireveke Berfîreh 
A Birçîbûnê 

Ji bo şermezarkirina 
girtina birêvebirên 
DTP'ê ji aliyê hêzên 
ewlekariya Turk ve, li 
Diyarbekirê hejmareke 
mezin ketine gireva 
birçîbûnê. Malperên 
Avesta û Netkurd'ê 
eşkere kirin ku ji bo 
protestokirina 
operasyonên li dijî 
DTP-ê, hemû serok, 
rêvebir, parlamenter û 
şaredarên DTP'ê li 
Diyarbekirê ketin 
gireva birçîbûnê daku 
bi vî awayî nerazîbûna 
xwe li hember êrîşên 
vê dawiyê ên dewleta 
Turkiyê bo ser 
endamên DTP'ê bidin 

nîşandan. Hate ragihandin ku ji deverên cuda yên Bakûrê Kurdistanê 
bi hezaran kes piştgiriya vê meşê kirine. Şaredarê bajarê mezin yê 
Amedê, Osman Baydemir jî tevlî gireva nerazîbûnê bû. 





Li îranê 130 Nûciwanên Bin Temenê 
18 Saliyê Li Benda îdamê Ne 

Roja înê, l'ê 
Gulanê, Dilara Darabî 
jina ku 6 sal bû di 
girtîgehê de bû, hate 
îdamkirin; rêxistin û 
komeleyên parêzerên 
mafên mirovan û 
dezgeh û saziyên 
navneteweyî ew biryar 


şermezar kirin. Wê şeş salan berî niha, demekê ku temenê 
wê hêj 17 salî bû, di bûyerekê de ku xizmekî bavê wê 
hatibû kuştin, hate girtin û cazayê lidarvekirinê bi ser de 
hate sepandin. 

Dilara hunermend û nîgarkêş bû û di destpêkê de 
berpirsiyariya kesê kuştî girtibû stûyê xwe, lê piştre hate 
zanîn û îtiraf kir ku wê ev yek seba hezkirin û evîna bi 
kurapê xwe re ku bikujê eslî^ bû, pejirandibû. Civata 
Parêzerên Mafê Mirovan ku li îranê têkoşînê dimeşîne, 
serbarê mehkûmkirina îdamkirina Dilara'yê, ragihand ku di 
3 salên borî de, 32 zarok di cîhanê de hatine îdamkirin ku 
26 xal ji wan di îranê de bûne. Tenê di sala borî de 6 
nûciwan li îranê hatine daliqandin û vê gavê 130 nûciwanên 
jêr temenê 18 saliyê bi birrîna biryara îdamê, li benda 
meşandina wê biryarê ne. 


♦ 


Topbarankirina Deverên Herêma Kurdistanê 
Ji Aliyê Hêzên îranê Dom Dike 

Di çend rojên 
borî de, 

topxaneyên 
Komara Îslamî 
a îranê ji çend 
cihan ve 

berdewam hin 
deverên 
Herêma 

Kurdistanê bi 
awayekî 

berfireh topbaran kirine. Hate ragihandin ku bo yekemîn 
car, hêzên Sipaha Pasdaran bi Helîkopteran êrîş kirin ser 
axa Herêma Kurdistanê û ziyan û xisarên zaf gihîjandine 
xelkê wan deveran û sedan kes ji xelkê niştecih yê deverên 
topbarankirî malên xwe bi cî hêlane. Di çend rojên borî de, 
serbarê^ topbarankirina çiyayên binara Qendîlê, hêzên 
rejîma Îslamî a îranê deverên Hacî Omeran û Pêncwînê jî 
dane ber êrîşên xwe. Çend welatiyên sivîl di encama wan 
êrîşan de bi xurtî birîndar bûne û rewşa herêmên ser sînorê 
îranê û Herêma Kurdistanê aloz û tevliheve. Serbarê vê 
yekê ku Hikûmeta Herêma Kurdistanê û Parlamentoya 
Iraqa Federal êrîşên vê dawiyê şermezar kirin e, lê hêzên 
Komara Îslamî li ser êrîş û topbaranên xwe berdewam in. 

Ev 2 sal in ku Komara Îslamî deverên ser sînor ên 
Herêma Kurdistanê topbaran dike. 






























